EVENIMENT 
TÂRNOSIREA 
CATEDRALEI MÂNTUIRII NEAMULUI 


Cu vrerea Tată- 
lui, cu lucrarea Fiu- 
lui și cu săvârșirea 
Sfântului Duh, în 
' anulCentenar 2018, 
a fost sfințit Altarul 
| Catedralei Mântuirii 
Neamului sau Cate- 
drala Naţională, cu 
hramurile Înălțarea 
Domnului (Ziua 
Eroilor) și Sfântul 
Apostol Andrei, cel 
întâi chemat, Ocro- 
titorul României. 

Necesitatea con- 
struirii unei Cate- 
drale Naţionale 
în București s-a 
resimțit mai ales 
după Războiul de in dpnzan din 1877-1878. lar după ptotlareă României ca Regat, în anul 1881, Regele Carol | 
al României a înaintat Camerei Legislative, în anul 1884, un proiect de lege privind construirea unei Catedrale creștin- 
ortodoxe în București. 

Deși, inițial, Parlamentul a prevăzut pentru construirea acestui lăcaș de cult 5% din bugetul țării, acest fond nu s-a 
mai realizat, fapt pentru care în anul 1900 s-a organizat o subscripţie publică pentru colectarea de fonduri, demers 
întrerupt de izbucnirea Primului Război Mondial (1914-1918). 

După Marea Unire din 1918, necesitatea înălțării unei Catedrale în Capitala ţării, ca recunoștință adusă lui Dum- 
nezeu pentru înfăptuirea României întregite, a fost susținută atât de Mitropolitul primat Miron Cristea, cât și de Regele 
Ferdinand (1920). ji 

Astfel, după înființarea E 
Patriarhiei Române în anul : 
1925, s-au purtatnumeroase ; 
discuţii cu privire la ampla- 
samentul viitoarei catedrale 
și au fost propuse mai multe (size 
proiecte arhitecturale. 

Prin urmare, în ziua de 11 * 
mai 1929, Patriarhul Bisericii $X 
Ortodoxe Române, Miron 
Cristea, a săvârșit slujba de 
sfințire a locului stabilit la 
poalele Dealului Mitropo- 
liei, eveniment la care au Pă 
participat membrii Regen- 
ței, ai Guvernului, slujitori ai 
Bisericii, ofițeri și mulţime de 
credincioși. Toate eforturile, 


Învierea 1 


însă, n-au fost încununate de succes, din cauza crizei economice, a izbucnirii celui de-Al Doilea Război Mondial și apoi 
a instaurării regimului comunist. 

După anul 1990, proiectul Catedralei a fost reluat de vrednicul de pomenire Patriarh Teoctist Arăpașu, care, deși, 
în anul 1999, a sfinţit locul din Piaţa Unirii pentru noua Catedrală, a întâmpinat numeroase dificultăţi și ostilități prin 
mutări repetate ale amplasamentului Catedralei în diferite zone ale Capitalei, până la stabilirea definitivă a acestuia 
în Dealul Arsenalului (2005). 

Împlinind dorinţa înaintaşilor săi, Preafericitul Părinte Patriarh Daniel, după întronizarea sa ca Întâistătător al Bise- 
ricii Ortodoxe Române (30 septembrie 2007), a reluat cu prioritate proiectul Catedralei Mântuirii Neamului și a săvârșit 
slujba de punere a pietrei de temelie pe amplasamentul din Dealul Arsenalului, la 29 noiembrie 2007, în ajunul sărbătorii 
Sfântului Apostol Andrei, cel întâi chemat, Ocrotitorul României. 

După numeroase demersuri pregătitoare (2008-2010), Patriarhia Română a demarat lucrările de construcţie la sfârșitul 
anului 2010, atent supra- | "Ia [] 
vegheate de către Prea- i Ă 
fericitul Părinte Patriarh 
Daniel, care a avut con- 
sultări frecvente cu spe- 
cialiști în domeniu și cu 
echipa de coordonare 
desemnată de Patriarhia 
Română, proiectanții și 
executanții lucrărilor. 

Pentru sfinţirea Alta- 
rului Catedralei Naţio- 
nale, în anul 2018, au 
fost realizate Sfânta 
Masă, vitraliile din Sfântul 
Altar, mozaicurile cata- 
petesmei, obiecte de cult, 
veșminte liturgice ş.a. Tot 

în acestan, la 3 septembrie 2018, 
Patriarhul României a sfinţit cele 
șase clopote, fabricate în atelie- 
rele Grassmayr din Innsbruck, 
Austria, clopotul cel mare, dedi- 
cat Eroilor Neamului, având gre- 
utatea de 25 tone. 

Aceste lucrări au fostrealizate 

printr-o conlucrare rodnică între 
Patriarhia Română și autorităţile 
Statului Român (Guvernul 
României, Primăria Municipiului 
București, alte Primării din Capi- 
tală și din ţară, și câteva Consilii 
judeţene), precum și cu ajutorul 
ierarhilor, clerului, monahilor și 
| credincioșilor mireni. 
Slujba de târnosire a fost 
săvârșită în ziua de duminică, 25 noiembrie 2018, de către a Sanlelițated Sa Bartolomeu |, Arhiepiscopul Constantinopo- 
lului - Noua Romă și Patriarh Ecumenic, Preafericitul Părinte Daniel, Patriarhul României și Înaltpreasfinţitul Părinte 
Hrisostom, Mitropolit de Patra (Grecia), împreună cu un numeros sobor de ierarhi ai Sfântului Sinod al Bisericii Ortodoxe 
Române și ai altor Biserici Ortodoxe surori, preoți și diaconi, în prezenţa reprezentanţilor autorităţilor de stat centrale 
și locale, a unor invitaţi și a multor clerici și mireni din ţară și din străinătate. 

Binecuvântează, Doamne, pe ctitorii, binefăcătorii, slujitorii și închinătorii acestei Sfinte Catedrale și pe întreg poporul 
român de pretutindeni! 


x 


Pentru credincioșii ortodocși români de pretutindeni, data de 25 noiembrie 2018, a reprezentat o zi de aleasă săr- 
bătoare, care, pe lângă faptul că va fi scrisă cu litere roșii în calendarul națiunii române, va avea, în mod cert, reverberații 
în istoria Bisericii Ortodoxe Române și în cultura poporului român din următorii ani. La un secol de la Mare Unire s-a 
împlinit un deziderat al românilor, apărut imediat după Războiul de Independenţă din 1877-1878, și anume acela al 
construirii Catedralei Mântuirii Neamului sau a Catedralei Naţionale. Slujba de târnosire a monumentalului lăcaș de 
cult, reprezentativ pentru creștinismul din spaţiul carpato-danubiano-pontic, a fost săvârșită de către Sanctitatea Sa 
Bartolomeu [, Arhiepiscopul Constantinopolului —- Noua Romă și Patriarh Ecumenic, Preafericitul Părinte Daniel, Patri- 
arhul României şi Înaltpreasfinţitul Părinte Hrisostom, Mitropolit de Patra (Grecia), împreună cu un numeros sobor de 
ierarhi ai Sfântului Sinod al Bisericii Ortodoxe Române și ai altor Biserici Ortodoxe surori, preoţi și diaconi, în prezența 
reprezentanților autorităţilor de stat centrale și locale, a unor invitaţi şi a multor clerici şi mireni din ţară şi din străinătate. 

La acestmoment istoric pentru România, au luat parte și ierarhii Eparhiei DA AaMrcIi Înaltpreasfinţitul Părinte loan, 
Mitropolitul Banatului, și Preasfinţitul Părinte 4 
Paisie Lugojanul, Episcop-vicar al Arhiepisco- 
pia Timișoarei, care au făcut parte din sob- 
orul de arhierei slujitori. Tot din soborul slu- 
jitor au făcut parte părintele lonel Popescu, f 
vicar eparhial, și protos. Matei Buliga, stareţul 
Mănăstirii Dobrești. De asemenea, pe lângă 
zecile de mii de credincioși din ţară şi dias- 
pora, a participat și o delegaţie importantă 
de pelerini (formată din preoți, diaconi, cred- 
incioși, elevi seminariști și studenţi teologi din 
capitala Banatului și din Judeţul Timiș), con- 
dusă de părintele Marius Sfercoci, inspector 
la Centrul eparhial 

(A consemnat diacon Răzvan Fibișan). 

SCARA CERULUI DE LA BETEL ȘI 


„ar lacov ieşind 
din Beer-Şeba, s-a dus 
în Haran. Ajungând 
însă la un loc, a rămas 
să doarmă acolo, căci 
asfinţise soarele. Și 
luând una din pie- 
trele locului aceluia și 
punându-și-o căpătâi, 
s-a culcat în locul acela. 
Şi a visat că era o scară, 
sprijinită pe pământ, iar 
cu vârful atingea cerul; 
iar îngerii lui Dumnezeu 
se suiau şi se pogorau 
pe ea. Apoi S-a arătat 
Domnul în capul scării și 
i-a zis: Eu sunt Domnul, 
Dumnezeul lui Avraam, 
tatăl tău, și Dumnezeul 
lui Isaac..” (Facere 28, 


10-13). Înţelegând prin B 


scara cerului de la Betel 
legătura existenţială şi 
spirituală a omului şi 
a lumii cu Dumnezeu, 
iar prin „scara Richter” 
unitatea de măsură a 
măsurilor pe care Dum- 


nezeu adeseori le ia cu ? 


omul şi cu lumea, con- 
form revelaţiei biblice 


și istoriei umane, am & 
putea stabili o oare- 


care legătură sau raport 
direct sau mai degrabă 
invers proporţional 
între aceste două scări. 
Astfel, suntem de 
părere că, cu cât omul 
sau omenirea se ridică 
şi urcă spiritual şi moral 


„SCARA RICHTER” 


t DANIIL arhiereul 

pe scara cerului descoperită la Betel, prin credinţă, rugăciune, împlinirea poruncilor, virtuţi și cunoașterea lui Dum- 
nezeu, cu atât intensitatea măsurilor pe care Dumnezeu le ia uneori cu omul și cu lumea este mai mică pe „scara 
Richter” a acestor măsuri, judecăţi și hotărâri dumnezeiești. Şi cu cât omul sau omenirea coboară sau rămân la 
treptele mai de jos ale scării cerului prin nepăsare, necredinţă, ignoranță, reacredinţă sau răzvrătire împotriva lui 
Dumnezeu și a legilor Lui dumnezeiești, cu atât sunt mai mari în intensitate cutremurele şi măsurile cutremurătoare 

ale dreptăţii și judecății dumnezeiești cu omul și cu lumea, pe,„scara Richter”a acestora. Deoarece pe vremea patriar- 
hului Noe oamenii coborâseră de pe scara cerului la nivelul de„numai trup” (Facere 6, 3), încât, „văzând însă Domnul 
Dumnezeu că răutatea oamenilor s-a mărit pe pământ și că toate cugetele și dorinţele inimii lor sunt îndreptate 
la rău în toate zilele, l-a părut rău și s-a căit Dumnezeu că a făcut pe om pe pământ” (Facere 6, 5-6); și pentru că 
„Pământul se stricase înaintea feţei lui Dumnezeu și se umpluse pământul de silnicii” (Facere 6, 11), Dumnezeu a 
hotărât și a rânduit îndată pedepsirea și nimicirea omenirii stricate și păcătoase prin cutremurul potopului cu apă 
de cea mai mare intensitate pe,„scara Richter”a măsurilor dumnezeiești. Astfel, după ploile cumplite de patruzeci 
de zile și patruzeci de nopţi, „a acoperit apa toţi munţii cei înalţi, ridicându-se cu cincisprezece coţi mai sus de ei. 
Și a murit tot trupul ce se mișca pe pământ: păsările, animalele, fiarele, toate vietăţile ce mișunau pe pământ și toţi 
oamenii. Toate cele de pe uscat, câte aveau suflare de viată în nările lor, au murit. Şi așa s-a stins toată fiinţa care 
se afla pe faţa a tot pământul, de la om până la dobitoc și până la târâtoare și până la păsările cerului, toate s-au 
stins de pe pământ, şi a rămas numai Noe și ce era cu el în corabie” (Facere 7, 20-23). 

Pe vremea patriarhului Avraam, a doua zi doar după Revelația sau Teofania Preasfintei Treimi de la stejarul Mamvri 
(Facere 8, 1-33), datorită stricăciunii și decăderii morale a locuitorilor Sodomei și Gomorei, încât Dumnezeu a zis 
către Avraam că „strigarea Sodomei şi a Gomorei e mare și păcatul lor cumplit de greu” (Facere 18, 20); şi deoa- 
rece lipseau nouă din cei zece drepţi, care ar fi putut scăpa și izbăvi cetăţile, cum mijlocise Avraam la Dumnezeu 
(Facere 18, 32), „Domnul a slobozit peste Sodoma și Gomora ploaie de pucioasă și foc din cer de la Domnul și a 
stricat cetăţile acestea, toate împrejurimile lor, pe toţi locuitorii cetăților și toate plantele ținutului aceluia. Femeia 
lui Lot însă s-a uitat înapoi și s-a prefăcut în stâlp de sare. lar Avraam s-a sculat dis-de-dimineaţă și s-a dus la locul 
unde stătuse înaintea Domnului şi, căutând spre Sodoma și Gomora şi spre toate împrejurimile lor, a văzut ridi- 
cându-se de la pământ fumegare, ca fumul dintr-un cuptor. Dar, când a stricat Dumnezeu toate cetăţile din părţile 
acelea, şi-a adus aminte Dumnezeu de Avraam și a scos pe Lot afară din prăpădul cu care a stricat Dumnezeu 
cetăţile, unde trăia Lot. (Facere 19, 24-29). Potopul a fost un cutremur de apă la nivel universal pe „scara Richter”; 
nimicirea Sodomei și a Gomorei a fost un cutremur regional pe „scara Richter”, iar cucerirea lerusalimului de către 
Nabucodonosor, dărâmarea templului și ducere poporului în robia babiloniană de şaptezeci de ani, avea să fie 
un cutremur naţional pe „scara Richter”, precum și cucerirea lerusalimului și dărâmarea templului de căte romani, 
de mai târziu, profeţite de către Mântuitorul nostru lisus Hristos, deodată cu cele spuse despre A Doua Lui Venire 
şi sfârșitul lumii (Matei 24, 1-51). 

Pedepsirea cumplită a răzvrătiţilor Core, Datan și Aviron prin deschiderea pământului și înghiţirea lor de vii — 
„Cum a încetat el (Moise) să spună toate cuvintele acestea, s-a desfăcut pământul sub aceia și și-a deschis pământul 
gura sa şi i-a înghiţit pe ei și casele lor, pe toţi oamenii lui Core și toată averea; şi s-au pogorât ei cu toate câte aveau 
de vii în locuinţa morţilor, i-a acoperit pământul și au pierit din mijlocul obștii. Şi tot Israelul, care era împrejurul 
lor, a fugit la strigătele lor, că ziceau: Să nu ne înghită și pe noi pământul! A ieșit apoi foc de la Domnul şi a mistuit 
pe cei două sute cincizeci de bărbaţi care au adus tămâie. (Numerii 16, 31-35) -, a fost un cutremur restrâns, dar 
de intensitate maximă pe „scara Richter” a dreptelor judecăţi dumnezeiești. 

Pedepsirea regelui Ozia cu lepră pentru dispreţuirea preoţiei (II Cronici 26, 16-23); a lui Ghehazi, tot cu lepră, 
pentru lăcomie (IV Regi 5, 20-27); a regelui lrod, cu moarte cumplită (mâncat de viermi) pentru ucidere (Faptele 
Apostolilor 12, 1-4 și 21-23) și a lzabelei din Tiatira, cu boală, pentru desfrânare (Apocalipsă 2, 20-23), sunt mărturii 
ale unor cutremure de intensitate maximă, personale sau individuale, pe aceeași „scară Richter”. 

Prin feluritele cutremure, de diferite grade și intensitate, pe care Dumnezeu le îngăduie asupra noastră, prin 
„scara Richter” a măsurilor divine - „Când se umple măsura, atunci vine măsura!” (Părintele Arsenie Boca) -, nu se 
întâmplă altceva decât ceea ce a spus sfântul loan Botezătorul în pustia lordanului, cu puţină vreme mai înainte 
de Botezul Domnului: „El are lopata în mână și va curăța aria Sa și va aduna grâul în jitniţă, iar pleava o va arde 
cu foc nestins” (Matei 3, 12). Lopata lui Hristos, Dreptul Judecător, adeseori curăţă aria Sa, adică viaţa omului și 
lumea, prin cutremure de diferite intensităţi pe „scara Richter”, atunci când oamenii uită de Scara cerului. Pocăinţa 
ninivitenilor însă, atât a celor din trecut sau de odinioară, cât și a celor de astăzi, sau din vremurile noastre, poate 
anula și amâna nimicirile și pedepsirile cetăţii omului și lumii, vestite de proorocul lona și de ucenicii săi, peste 
veacuri, ridicându-ne din nou mintea, inima și sufletul pe treptele Scării cerului patriarhului lacob sau a „Scării 
Raiului” Sfântului loan Scărarul. 

CRÂMPEIE FILOCALICE DESPRE RĂBDARE (III) 


lerom. drd. NECTARIE ARVAI 


Sfântul Petru Damaschi- 
nul atribuie răbdării impor- 
tanţa de a fi liantul ce 
uneşte toate virtuțile şi 
totodată de a fi stabilitatea 
tuturor acestora, situaţie în 
care, aşteptarea şi lucrarea 
cu nădejde şi credinţă 
devin expresie a răbdării 
ce deschide posibilităţi 
infinite de înălţare duhovni- 


( ) cească, întrucât nevoitorul 
2 | | O A | IA aşteptând, dă posibilitatea 
Proniei dumnezeieşti să 
lucreze cu viaţa şi fiinţa sa în 
SFINTELOR NEVOINTIE modul în care este cel mai 
V__A ! oportun pentru mântuire. 
ALE DESĂVÎRSIRII Viaţa wană — pentru 
) desăvârşire este o luptă 
continuă şi o trudă neînce- 
tată ce presupune, imperios 
| necesar, prezenţa răbdării, 
concretizată prin cunoştinţă 
matură, întărire în deznăde- 
jde,  despovărare  sufle- 
tească, mângâiere interio- 
ară şi sporire în cumpătare. 
“ Chiar dacă i se pare cuiva 
că se împărtăşeşte de toate 
virtuțile, dacă nu va răbda 
până la sfârşit şi nu se va 
izbăvi de cursele diavolului, 
nu este vrednic să ajungă în 
Împărăţia cerurilor. Fiindcă 
şi cei ce au luat arvuna 
| au nevoie de răbdare, 
EDITIA DUMITRU STANILOAE ca să primească răsplata 
desăvârşită în veacul viitor. 
În toată ştiinţa şi cunoştinţa 
este nevoie de răbdare. Şi 
pe drept cuvânt. Pentru că 
nici lucrurile cele sensibile nu se fac fără ea, iar dacă i s-a făcut cuiva vreunul dintre ele, are nevoie de răbdare ca 
să-i rămână ceea ce i s-a făcut. Şi simplu grăind, tot lucrul înainte de a se face, prin ce se face şi odată făcut, prin ea 
rămâne şi fără de ea nu stă, nici nu se desăvârşeşte. Pentru că dacă este bun, ea îl prilejuieşte şi îl păzeşte; iar dacă 
este rău, ea dă uşurare şi tărie de suflet şi nu lasă pe cel ispitit să fie strâmtorat de descurajare, care este arvuna 
gheenei:! 
1 Sfântul Petru Damaschin, Din dumnezeieştile învățături duhovniceşti ale Cuviosului Părintelui nostru Petru Damaschin, 
Cartea a doua, Douăzeci şi patru de cuvinte scurte (sinoptice) şi pline de toată cunoştinţa duhovnicească, Cuvântul 5, E al cincilea 


cuvânt şi litera e (epsilon). / El vorbeşte despre răbdare. / Căci aceasta e prima şi mare / Între virtuţi şi în toată ştiinţa, în op. cit., 
pp. 238-239. 

Se aduce în vedere o particularitate aparte a răbdării şi anume aceea de a fi sprijin în stările de întunecare şi 
deznădejde. Răbdarea nu este o lucrare ce trebuie săvârşită doar prin impulsionarea stimulilor exteriori fiinţei 
umane, adică atunci când omul este asaltat de greutăţi, necazuri şi ispite, ci şi atunci când sinele este luptat în mod 
interior, având parte de căderi, fiind necesară şi răbdarea propriilor neputinţe, nedesăvârşiri şi limitări, pentru că 
doar în aceste condiţii se dăruieşte sinelui timpul necesar în a se vindeca şi a progresa. 

Prin răbdarea de sine se evită descurajarea, deznădăjduirea şi renunţarea ce devin cele mai devastatoare 
căderi pentru mântuirea sufletului, fiind totodată izvor al credinţei, prin ea primindu-se şi puterea de a continua 
nevoinţa ce presupune mult curaj şi bărbăţie în cele mai felurite moment, atât în stare de înălţare, cât şi în stare de 
cădere, având conştiinţa prezenţei şi lucrării dumnezeieşti.“ Căci răbdarea este piatră neclintită în faţa vânturilor şi 
a valurilor vieţii şi cel ce o are pe ea nu slăbeşte şi nu se întoarce înapoi în vremea revărsării lor. lar aflând uşurare 
şi bucurie, nu e furat de părerea de sine, ci e la fel pururea, la vreme bună şi în greutăţi. De aceea rămâne nerănit 
în cursele vrăjmaşului. În vreme de furtună rabdă cu bucurie aşteptând sfârşitul, iar când se face vreme bună 
aşteaptă ispita, până la cea mai din urmă suflare, ... Căci unul ca acesta cunoaşte că nu este în viaţa aceasta ceva 
care să nu se schimbe, ci toate trec. De aceea nu-şi face nicio grijă pentru vreuna din acestea, ci le lasă pe toate lui 
Dumnezeu, căci are El grijă de noi.? 

O fiică a credinţei este nădejdea, virtute care impulsionează nevoitorul spre realizarea celor crezute, pentru că i se 
dăruieşte confirmarea primirii roadelor nădăjduite; prin răbdare şi prin statornicie, nevoitorul va experia momentul 
în care va trăi realitatea celor nădăjduite, şi aşa va primi pe mai departe bucuria şi puterea de a continua până la 
atingerea deplinătăţii în trăire şi lucrare. Omul lucrează printr-o credinţă plinită de nădejde majoritatea vieţii lui, 
întrucât în nicio lucrare nu vede imediat, sau nu cunoaşte câteodată deloc, finalitatea lucrării şi ostenelii lui; însă 
fiind în adevărul a ceea ce încă nu există? şi primind puterea nădejdii împlinirii scopului pentru care realizează ceva, 
omul continuă cu elan, trece prin toate ispitele nerenunţând şi prin ajutorul dumnezeiesc ajunge la definitivarea 
celor începute cândva, într-un mod aproape inconştient, care devin acum realităţi depline. 

Prin nădejde se dăruieşte nevoitorului curățirea şi despătimirea, întrucât cunoscând cele ce i se vor dărui dacă 
va trăi în Dumnezeu, nu va renunţa la acestea niciodată, în defavoarea unor plăceri actuale. Nădejdea fără grijă 
este viaţă şi bogăţie ascunsă pentru simţire, dar mărturisită de înţelepciune şi de firea lucrurilor. Căci plugarii se 
ostenesc semănând şi sădind; corăbierii, la fel, rabdă multe primejdii; copiii învaţă slovele şi celelalte ştiinţe. Toţi 
aceştia privesc la nădejde, şi de aceea se ostenesc cu bucurie şi dau, la arătare, pierzării lucrurile isprăvite, iar în 
cuget rabdă pentru a câştiga altele mai mari, adeseori păgubindu-se şi de cele ce vor să le câştige”* 


2 Ibidem, p. 242. Se aduc ca exemplificare o serie de episoade scripturistice prin care se evidenţiază modul învietor prin care 
lucrează cu sufletele ce caută să o trăiască, şi moartea în care se prăbuşesc sufletele ce nu se împărtăşesc din virtutea răbdării; 
Sfântul Apostol Petru prin răbdare nu se descurajează, chiar dacă s-a lepădat de Dumnezeu, trăind cu răbdare neputinţa lui, până 
când primeşte iertare: Matei 25, 69-75; Marcu 13, 66-72; Luca 22, 54-62; loan 18, 15-18; 25-27, dar şi loan 21, 1-19. Dreptul 
Iov prin răbdare trece peste toate durerile inimaginabile pe care le-a experiat, devenind simbolul arătării slavei dumnezeieşti în 
oamenii lui Dumnezeu: Cartea lui lov. lar Iuda neavând răbdare cu propria întunecare şi patimă, ajunge să se osândească, devenind 
expresie a tot ceea ce este căzut: Matei 26, 14-16; Marcu 14, 11-12; Luca 22, 3-6. 

3 Evrei 11, 1-40; II Corinteni 5, 7. 

4 Sfântul Petru Damaschin, Cuvântul 6, S-a scris iarăşi un cuvânt evanghelic / Despre nădejdea celor viitoare. / lar a şasea 
între litere este z (zeta) / Şi mintea caută să se facă fără grijă, în op. cit., pp. 242-243. A se vedea şi Psalm 4, 8; Romani 8, 24; | 
Corinteni 2, 9. Se face trimitere deseori la mirenii care se ostenesc cu diferite treburi şi se evidenţiază greul pe care aceştia îl rabdă 
pentru dobândirea celor dorite. La fel trebuie să trăiască şi monahul, trudindu-se cu multă dragoste, credinţă şi nădejde, pentru a 
ajunge la îndumnezeire. Sunt prezentate comparativ mai multe slujiri lumeşti ce presupun un efort considerabil, fără a exista 
certitudinea că cele trudite se vor concretiza în vreun fel: ostaşii şi talharii depun eforturi considerabile, unii în sens pozitiv şi alţii 
în sens negativ, pentru a-şi dobândi cele necesare traiului zilnic; cărăuşii şi marinarii pleacă în locuri foarte îndepărtate, lăsând 
cele dragi, doar pentru câştigarea celor materiale; în ambele situaţii nu există nicio confirmare că toată osteneala va avea vreo 
concretizare, singura realitate trăită fiind nădejdea că cele crezute vor deveni văzute, când va fi timpul favorabil. In acest sens a 
se vedea şi Ale Cuviosului Părintelui nostru Dorotei, Felurite învățături de suflet folositoare, Ale celui între sfinți Părintelui nos- 
tru Dorotei, Felurite învățături lăsate ucenicilor săi, când a părăsit mânăstirea Avvei Serid şi a întemeiat cu ajutorul lui Dumnezeu 
mânăstirea sa, după moartea Avvei loan, “ Proorocul”, şi după tăcerea desăvârşită a Avvei Varsanufie, XIII Despre trebuinţa de 
a răbda încercările fără tulburare şi cu mulţumire, în op. cit., pp. 694-704. 

„PLINIREA VREMII” (GAL. 4, 4) NEAMULUI 
ROMÂNESC ÎNTRU „BUCURIA NAŞTERII 
DOMNULUI” 


Preot dr. NICHIFOR TĂNASE 


„România Mare”a Sfântului Ştefan cel Mare 
şi Sfânt, deziderat naţional împlinit la 1600 de | 
către Mihai Viteazul, sfinţit prin jertfa familiei | 
mari a Brâncovenilor, este, de asemenea, și 
plinirea rugăciunilor lui Neagoe Basarab sau 
Mircea cel Bătrân (un adevărat kâoc-yEpwv, | 
kallos-geron). Românii adunaţi din toate 
colţurile ţării la Alba-lulia au strigat lui Dum- | ' 
nezeu într-un dulce glas românesc:„Mare ești, 
Doamne, și minunate sunt lucrurile Tale!” De 
aici, aşadar, vine denumirea de Românie Mare, 
nu doar de la aspectul reîntregirii teritoriale, ci 
mai ales din conştientizarea efectului lucrării lui 
Dumnezeu asupra istoriei, prin care s-au crea 
condiţiile pentru dobândirii libertăţii, unităţii şi 
reîntregirii neamului românesc (trei imperii se 
ruinau la graniţele noastre). Deci, ţara noastră 
este „mare” nu prin comparaţie cu altele mai 
„mici” decât ea din punct de vedere teritorial, ci | 
este „mare”prin oamenii,„mari” aleşi de Dumne- 
zeu să o conducă în vremuri grele şi să păstreze 
în decursul veacurilor identitatea de credinţă | 
şi limbă în condiţii istorice vitrege de altfel. 
Dar unitatea originară de neam și credinţă s-a 
născut (nu,„făcut”) pe teritoriul de azi al Româ- 
niei şi reprezintă o viziune organică a realităţii 
româneşti, o co-relaţie fiinţială, singăra cale, 
de altfel, de înțelegere a acestei realități. Așa 


cum se exprima Nae lonescu, „Influențele între /i 
culturi sunt numai aparente, orice cultură nu bn Ad 


împrumută alteia mai înaintate” decât nume PS p 
pentru realități proprii, originare”! 

Realitatea unităţii naţionale realizată la 1 decembrie 1918 și comemorată la 100 de ani prin evenimentele Cen- 
tenarului 2018, este și un rod spiritual al Ortodoxiei care a animat perpetuarea cănţtiinței unităţii de neam și limbă 
de-a lungul întregii existenţe a poporului roman. La „plinirea vremii” (Gal. 4, 4) Fiul lui Dumnezeu se întrupează, 
unind cu Sine prin asumare întreaga natură omenească din pântecele Fecioarei Maria. Asceza postului Crăciunului 
şi bucuria aşteptării Mântuitorului lumii acesteia au pecetluit acum o sută de ani și împlinirea dezideratului de 
veacuri al românilor a trăi liberi în ţara lor moștenită de la strămoși. 

Este şi momentul în care, anul acesta s-a desfășurat Concursul Școlar Judeţean „Bucuria Nașterii Domnului”, 
proiect cofinanţat de Consiliul Judeţean Timiș în parteneriat cu Arhiepiscopia Timișoarei, Inspectoratul Școlar 
Judeţean Timiş și Liceul Tehnologic „Petre Mitroi” Biled, respectiv Liceul de Arte Plastice din Timişoara. 

Concursul Judeţean de cultură religioasă și creaţie artistico-plastică, aflat la ediţia a VI-a, a adunat un număr 
de 1817 concurenţi (secţiunea 1 individual), 113 concurenţi (secţiunea 2 echipaje). În total, au fost implicaţi în 
desfășurarea acestui concurs un număr de 66 de școli și 254 coordonatori. Până la un punct, se exprima Andrei 

1 Nae Ionescu, Teologia — integral publicisticii religioase, Deisis, Sibiu 2003, p. 402. 

Pleșu, „educația religioasă se suprapune cu educația pur şi simplu”, iar „fără educaţie religioasă nici ateu nu poți să fii cu 
adevărat: rămâi doar captivul unei iraționale idiosincrazii”? În acestă linie de gândire, sectorul Învăţământ şi activităţi 
cu tineretul al Arhiepiscopiei Timişoarei cultivă sentimental apartenenţei religioase, al memoriei active a Tradiţiei 
Ortodoxe, al moştenirii istorice şi patrimoniale prin intermediul unei colaborări strânse cu profesorii de Religie, 
veritabili misionari în anul Centenar ai autenticei culturi și spiritualități tradiţionale românești, aflată acum într-un 
context European deschis mai mult spre valori postmoderne, decât spre cele tradiționale. Nu se poate ajunge la o 
veritabilă cunoaștere a sinelui decât prin experienţa cunoașterii lui Dumnezeu sădită ontologic, ca dar și misiune, 
în ființa umană încă de la început. Aceasta este și explicația strigătului kierkegaardian:,„Tată ceresc! Ce e un om fără 
tine? Tot ce-ar cunoaște, chiar de-ar fi o mulțime de lucruri diverse, înseamnă doar un fragment, dacă nu te cunoaște 
petine; toată năzuinţa lui, chiar de-ar cuprinde o lume, e doar muncă pe jumătate făcută, dacă nu te cunoaște pe tine, 
unicul, care ești Unul şi totul! 

Trăim în această minunată ţară cu convingerea faptului că România Mare este o „Grădină a Maicii Domnului”. 
Această denumire mariologică a ţării noastre este legată de o scenă din viaţa Sfântului Iosif de la Bisericani, care 
se află zugrăvită în iconostasul Maicii Domnului din biserica voievodală, în anul 1517. Cuviosul losif de la Bisericani 
a vieţuit, vreme de câţiva ani, într-o peşteră din apropierea actualei mănăstiri. Înmulţindu-se ucenicii, în apropie- 
rea peșterii sale, Cuviosul Iosif a înălțat o biserică din lemn, apoi a organizat rânduiala slujbei neîntrerupte după 
modelul tipiconal din Mănăstirea Studion, din Constantinopol. Vremurile erau însă tulburi, iar biserica schitului a 
fost incendiată de către tătari. Ceea ce i-a determinat pe călugări să părăsească sihăstria de la Bisericani, pentru a 
se retrage în Sfântul Munte Athos din Grecia. Astfel, în luna iulie a anului 1449, coborând ei pe Valea Rea, la mică 
distanţă de peşteră, dintr-un stejar, izbucni o vedenie de fulger. În faţa ochilor li se înfăţişează Sfânta Fecioară Maria: 
“Unde plecați, părinţilor?” Cuviosul losif răspunde: “La Sfântul Munte, în Grădina Maicii Domnului" Maica Domnului 
le-a răspuns, zicând: “Nu plecați, căci și aceasta este Grădina Mea: Călugării au găsit apoi, în scorbura stejarului, o 
icoană a Maicii Domnului, păstrată până astăzi. Cuviosii losif si Chiriac de la Bisericani sunt pomeniţi pe 1 octombrie, 
când este prăznuit și “Acoperământului Maicii Domnului”. 

Anul acesta, în duhul aceleiași semnificaţii mariale a Anului Centenar (1918-2018), tot la data de 1 octombrie 
a debutat și Simpozionul Internaţional (ed. 1), „România Mare - Grădina Maicii Domnului şi patriarhul teologiei și 
spiritualității românești, părintele Dumitru Stăniloae” (Timișoara, 1-4 octombrie 2018), sub auspiciile Arhiepiscopiei 
Timişoarei, sector învățătmânt, cu binecuvântarea Înaltpreasfinţiei Sale loan, Mitropolitul Banatului. 

lată, așadar, îndemnul Maicii Domnului, care rămâne peste veacuri, ca o profeție, și la care trebuie să ne raportăm 
perpetuu, de a„nu pleca”, demisionar din vocaţia misionar creștină, ci de a„rămâne'statornici în rugăciune şi trezvie 
pentru transmiterea credinței ortodoxe în Grădina Maicii Domnului, în care se află cuprinsă și Școala românească 
în întregul ei. Ora de Religie este un factor important al unei educaţii integrale și holistice, prezent de altminteri 
în orice sistem educaţional sănătos din lume. 

Tot ce este cultură și civilizație nu este „rătăcire', sublinia părintele Rafael Noica, ci o pregătire a omului pentru 
Dumnezeu, pentru „înțelegerea lucrului mai adânc, care este Ortodoxia” (de aici, și importanţa educaţiei religioase 
în şcoală). Însă, atrage atenţia fiul filosofului Constantin Noica, să nu ne trufim cu ce suntem, cu ce avem, căci pentru 
aceasta a pierdut poporul ales pe Mesia. De altfel, părintele Rafael interpretează „devenirea întru ființă” în cheie 
pnevmatologică, drept „a doua gestație a omului pe pământ, gestație întru Duhul Sfânt” El găsește în filosofia 
tatălui său „un subcurent de creștinism ortodox autentic”, iar devenirea întru ființă e legată de „pâinea cea spre 
fiinţă” prin care ne naștem întru veșnicie, Fiinţa fiind Însuşi Dumnezeu Care S-a descoperit lui Moise (leș. 3,14). 

O lectură teologică a societăţii noastre, prin fereastra Bisericii”€, reprezintă în aceași timp și o mărturie a noastră 
despre singurul lucru pe care Mântuitorul nu l-a vrut rămas ascuns - când L-au întrebat dacă EI este Fiul lui Dum- 
nezeu, a răspuns „Eu sunt”. Acest adevăr trebuie arătat în contextual intelectual „neo-varlaamit” actual marcat de 
o„ruşine de a fi ortodox”. Astfel, Ortodoxia nu doar încearcă să convingă raţiunea, ci seduce inima. 


2 Andrei Pleşu, Despre frumuseţea uitată a vieții, ediţia a III-a, Humanitas, București, 2016, p. 114, 117. 

3 Saren Kierkegaard, Opere 4. O recenzie literară. Discursuri edificatoare în spirit divers, Humanitas, Bucureşti 2017, p. 
223 

4 Celălalt Noica, Sophia, Bucureşti 2018, p. 111. 

5 Ibidem, p. 108. 

6 Constantin Coman, Prin fereastra Bisericii sau o lectură teologică a realităţii, Editura Bizantină, Bucureşti 2007, p. 
11-18. 

7 Ibidem, p. 43-54. 

UN ÎNDEMN PENTRU ȚARĂ ŞI NEAM 


Prof. univ. dr. ing. VIDU BIDILEAN 
Membru de Onoare al Academiei de Ştiinţe Agricole şi Silvice 


Înainte de orice, apreciez şi 
salut din toată inima apelul lansat 
în spaţiul public de către Biroul de 
Presă al Patriarhiei Române, inti- 
tulat,Îndemnul BOR la rugăciune, 
dialog și  coresponsabilitate 
socială, adresat societăţii 
românești, foarte tulburată din 
cauza existenţei unor conflicte 
între instituţii majore ale statului, 
ceea ce a condus la o polarizare în 
rândurile populaţiei. 

Pe bună dreptate, Biserica 
noastră Ortodoxă, precizându-și 
neutralitatea din punct de vedere 
politic, își exprimă gândul că nu 
poate rămâne indiferentă în plan 
social şi, ca atare, în virtutea Legii 
cultelor 489/2006, art.7, al.1, îndeamnă la rugăciune, dialog și coresponsabilitate socială. 

Îmi exprim sincer, din toată ființa mea de creștin, deplinul acord cu privire la poziția exprimată în acest îndemn al 
BOR, având calitatea de,„factor al păcii sociale”în contextul actual social polarizat și fracturat, receptând orientările/ 
dorinţele majore ale poporului: dreptatea socială, diminuarea sărăciei și creșterea nivelului de trai. 

Din această perspectivă, aş vrea să aduc câteva comentarii în plus la două idei din această lege și anume dialog și 
coresponsabilitate socială. Căci, ce poate fi mai relevant când admitem că trăim într-o lume a interdependenţelor să 
nu acceptăm această sintagmă ca premisă a unui dialog normal, civilizat, nu numai la dimensiunea ei obișnuită, ci şi 
în sfera relaţiilor sociale, inclusiv a celor politice. lată de ce, abordarea ideilor de dialog și coresponsabilitate socială, nu 
pot ocoli această dimensiune politică ce constituie, prin ea însăși, o parte componentă a coresponsabilităţii sociale. 

Cu aceste precizări vom spune că ideea de interdependenţă ca premisă a dialogului mu este nouă. Încă de la 
începutul secolului XVIII-lea, filosoful german G.W.F. Hegel emitea, desigur pe un plan mai larg, conceptul ,sein fur 
Anders” (fiinţarea pentru altul), ceea ce însemna o implicare mai activă a individului sau grupului în „viaţa cetăţii”, 
cum spuneau grecii antici, adică în slujba intereselor sociale. Această implicare nu poate da roade, numai tolerând 
ascultarea şi a altor idei, astfel ca sumum-ul acestora să conducă la progres. În aceeași ordine logică, gânditorul 
francez Maurice Duverger îndemna la„dialog și toleranţă, prin respectarea fiecăruia de a-și exprima liber opiniile”, 
căci spunea el mai departe „democraţia nu înseamnă debandadă ci libertatea de a te disciplina tu însuţi”. Câtă 
actualitate au aceste idei în România de astăzi! Dar câţi se apleacă oare, asupra lor, în această lume a interdepen- 
denţelor? Mai asistăm încă, din păcate, la defulări de tot felul, unii considerându-se deţinătorii adevărului absolut, 
sfidând normalitatea. 

Recunoscând necesitatea dialogului social, inclusiv între partide, socotim că cel ce este abilitat să poarte dis- 
cuţii trebuie să respecte cu stricteţe principiile generale care guvernează acest dialog. Căci cel ce îmbracă straiul 
obștesc, se impune să uite de propria lui persoană. De aceea, el trebuie să fie bine pregătit și documentat. Un 
emisar bun este tot atât de important, pentru o cauză, ca un luptător încercat pe câmpul de luptă. Cel învestit să 
poarte dialog se impune să fie pătruns de idealul în care crede și să aibă puterea de a stârni interesul partenerului 
de discuţie pentru convingerile sale. 

În acelaşi timp, ţinuta morală și sufletească înaltă, trebuie să fie însoţitoare permanentă. Partenerul de dialog se 
impune să fie conciliant și răbdător, dar și exigent. Cel ce rabdă, nu poate fi înfrânt cu ușurință, dimpotrivă, victoria 
va fi de partea lui. Să nu uităm dictonul după care „răbdarea este o floare ce nu creşte în grădina oricui”. In același 
timp, nu este niciun secret, să spunem că în dialog avem nevoie să învăţăm chiar şi din incisivitatea partenerului. 
Dar în anumite limite, căci această incisivitate poate degrada în necuviinţă, aşa cum se întâmplă în ultimii ani, în 

viaţa social-politică din ţara noastră. La rândul ei, paradoxal, această necuviinţă exacerbată naște teamă, neliniște, 
agitaţie, răbufnire din partea unor segmente ale populaţiei. Se mizează probabil pe faptul că toate acestea la un 
loc, alternate cu promisiuni de tot felul, de cele mai multe ori nefondate sau ilogice pot da rezultate neașteptate. 
Poate fi şi asta o filosofie a gândirii social-politice din zilele noastre până la cele mai înalte niveluri. 

Abordând problematica incisivităţii într-un dialog, credem că nu este necesar să răspundem cu aceeași monedă, 
deși trebuie spus că nici bunul simţ exagerat nu dă rezultate. Oricâte sfaturi am da, nu-1 putem învăţa pe om să 
se comporte civilizat. Reușşita în asemenea situaţii rezidă, mai degrabă în fermitatea și dezinvoltura cu care oferim 
răspunsuri când o cere situaţia, ele putând fi chiar zeflemiste. Până la urmă vorbele frumoase nu ţin de foame. A 
fi și puţin „fanatic” în susţinerea unei idei de adevăr și dreptate bine argumentate, credem că nu-i niciun păcat. 
Aşadar, este preferabil să spunem adevărul pe faţă, așa cum este el, decât să se mintă cu meșteșug, deși multe 
adevăruri se spun chiar şi în glumă și au același efect. 

Asistăm în prezent la prea multe tactici de acuzare în dialogul ce-l purtăm, ceea ce ne pune în postura de a fi 
mereu într-o poziţie de apărare. Judecând puţin tactica partenerului de dialog, se pare că până la urmă este mai 
ușor să stai la pândă, să nu te implici în rezolvarea problemelor promise dificile cu care se confundă cetatea iar în 
momentul oportun, ales cu migală să ataci cu hotărâre. Această tactică se pare că dă roade până la cele mai înalte 
niveluri dar oricum nu pe termen lung. Avem de-a face cu ceea ce se cheamă campanie permanentă asistând la 
acuze grave pe orice temă minoră reală sau inventată. Activitatea unora se rezumă la fel de fel de întâlniri în ţară 
şi străinătate, plâng și deplâng situaţia „jalnică, disperată, dezastruoasă, moştenită” etc., în care a ajuns ţara, fără a 
pune un deget la zidirea ei. Bine spunea cineva că cel ce nu face nimic, învaţă să facă rău. Și atunci vom spune și 
noi:,lartă-i Doamne că nu ştiu ce fac”. 

Mai departe. Într-un dialog trebuie să ştim să detestăm vanitatea și ambiția neargumentată sau chiar ridicolă a 
unor parteneri. Cel ce are menirea să reprezinte o comunitate în relație cu altă comunitate trebuie să fie înzestrat 
cu temperament echilibrat și puternic, pătruns de o vocaţie autentică a demnităţii permanente și a lucidităţii. 

Desigur, într-un dialog se pot face și concesii de moment sau chiar pe termen lung. Dar niciodată nu vom 
acorda concesii de principiu care încalcă demnitatea naţională şi interesele cetățenilor. Orice compromis trebuie 
să fie în deplină concordanţă cu conștiința datoriei împlinite. Se cunoaște că, în sinea lui, compromisul nu este 
de lepădat, deși trebuie menţionat că sensul pe care-1 îmbracă uneori poate fi dăunător. De aceea, compromisul 
trebuie dublat de prudenţă, căci graba, ca și mânia de altfel, sunt contrare unui dialog autentic, civilizat și eficient. 
Practica multor echipe care au condus și conduc destinele acestei țări, a demonstrat că avem datoria să fim mereu 
prudenţi în orice dialog și decizie adoptată. S-a instalat la noi, din păcate, o suspiciune permanentă, ca să nu folo- 
sim o expresie mai dură, care aduce mult rău ţării, iar transparenţa este pusă mereu, deliberat sau nu, sub semnul 
întrebării. Ca rațiune practică, fondată pe nevoia de prevedere, prudenţa și transparenţa pot aduce foloase mai 
mari decât lupta deschisă, oarbă chiar, dacă ea este un fel de boală a acestei raţiuni practice. Nu în zadar se spune 
că „prudenţa este mama înţelepciunii”. 

Ca ideal, și misiune a unor conducători, în raporturile lor unii cu alţii, chiar din opoziţie (varianta politică), dialo- 
gul trebuie să aibă atracţie și valoare cu totul aparte, atribuindu-i şi alte însușiri cum ar fi: cultură generală aleasă, 
politeţe, abordare metodică a chestiunilor invocate, puterea judecății limpezi, flexibilitate asociată cu consecvență, 
putere de adaptare, tact, temperament, stăpânire de sine, rezistenţă fizică și nu în ultimul rând, respect mutual. Să 
nu uităm că în orice relaţie respectul și încrederea reciprocă sunt o sursă a succesului. 

În general, relaţiile dintre segmente diferite ale populaţiei (inclusiv partide - n.a.) sunt o realitate a vremurilor 
de astăzi. Și dacă este așa, promovarea lor ca stil și metode de muncă, trebuie să fie consemnate în strategii, pro- 
grame economico-sociale, oferte electorale și nu invective. Comportamentele recente ale unor politicieni sunt 
exemple în acest sens. 

În fine, pe un plan mai larg, miza succesului României integrate în structurile Uniunii Europene este prea mare 
pentru a aborda orice viitor dialog într-o manieră civilizată, reală și constructivă în faţa noilor probleme cu care 
se confruntă statele naţionale: suveranitate, independenţă, unitate și indivizibilitate, așa cum se consemnează în 
legea supremă a ţării, Constituţia României. A venit momentul ca ţara noastră să înveţe din ultimele evenimente 
care s-au petrecut în Europa - Brexit și Turcia -, căci numai aşa vom îndrăzni să credem în România și în bogăţiile 
ei date de Dumnezeu care ne aparţin. 


PS. Salutăm, în egală măsură apelul celui mai înalt forum al intelectualității românești, Academia Română către 
poporul român şi instituţiile statului român intitulat Identitate, Suveranitate şi Unitate Naţională. 

FĂURITOR DE UNITATE, LIMBĂ ŞI CREDINŢĂ DIN 
VALEA ALMĂJULUI: 
PROTOPOPUL IOSIF CORIOLAN BURACU 


Preot NICOLAE BĂCILĂ 


Părintele Coriolan Buracu a fost una dintre marile personalităţi ale Văii Almăjului și ale Banatului. Realizările 
lui se întind în domeniul pastoraţiei, culturii și promovării idealurilor românești. Sunt destul de multe studii şi 
articole care au prezentat activitatea părintelui Coriolan Buracu și fără îndoială că altele le vor urma. În cele ce vor 
decurge vom puncta doar câteva aspecte esenţiale din viaţa acestui mare bărbat și preot al naţiunii române din 
Banat, aspecte sprijinite pe unele informaţii găsite în documentele păstrate în casa Boldea din Borlovenii-Vechi și 
în memoria colectivă a acestei familii. 

Părintele Coriolan Buracu a fost nepotul învățătorului Pavel Boldea (1842-1917), din Borlovenii-Vechi, care a avut 
descendenţi direcţi pe: Pavel Boldea (ulterior protopop și colonel, având o strălucită carieră la Curtea Imperială de 
Habsburg), pe Grigore, Remus, Călina și Măriuţa. Călina s-a măritat în familia Buracu în Prigor şi a avut pe Coriolan 
losif, Tudosia şi Elena. În formarea şi educaţia lui Coriolan Buracu, un rol decisiv l-a avut unchiul său, protopopul 
Pavel Boldea. Protopopul-colonel Pavel Boldea a luat asupra sa asigurarea speselor de școlarizare pentru nepotul 
său. Din acea vreme, în casa Boldea din Borlovenii-Vechi se păstrează un schimb de corespondenţă între unchi și 
nepot în timpul când acesta din urmă era la școală, elev la liceul din Braşov și apoi la Caransebeș. Rezultă că,unchiul” 
era foarte scrupulos și cerea socoteală cu precizie asupra cheltuielilor. Mai rezultă că „nepotul”îi dădea ascultare cu 
grijă, dar totuși se comportă în limita vârstei lui tinere şi îşi îngăduia mici zburdălnicii inerente vârstei. Mai rezultă 
că în vremea școlii, Coriolan Buracu, fără să fie eminent, era un student bun și excelent în anume domenii. Deci era, 
încă de tânăr, o fire pasională şi cu personalitate. În timpul şcolii, Coriolan Buracu a fost un şcolar-problemă pentru 
autoritățile austro-ungare. Cu ocazia jubileului a 50 de ani de domnie a împăratului Francisc losif | a participat cu 
clasa sa la defilare. Trecând prin faţa împăratului i-a strigat tare în româneşte „Să trăiască!” fapt care a generat o 
amplă anchetă poliţienească, anchetarea sa, a rudelor și a învăţătorilor. Neastâmpărul tânărului Buracu va continua 
şi după ce va fi admis la Liceul militar de artilerie Wiener-Neustadt. A rezistat doar trei săptămâni, fiind nevoit să 
părăsească liceul ca urmare a tezei „Ce te-a îndemnat să pășești pe cariera militară”. Concret, la întrebările comi- 
siei, Coriolan răspunde că vrea să se facă „ofiţer ca să-i conducă pe români la lupta împotriva ungurilor”. Numai că 
profesorul care prezida comisia era maior ungur și a cerut imediat eliminarea sa. 

Părintele Coriolan Buracu încearcă să-și continue studiile la Viena, însă Patriarhul Miron Cristea, pe atunci 
Episcop al Caransebeșului, îl numeşte paroh la Mehadia. Aici a desfășurat o activitate prodigioasă și predominant 
românească, fapt ce a dat naștere la multe suspiciuni şi a condus la o anchetă și, în cele din urmă, la arestarea 
de către jandarmii maghiari, chiar în timpul Liturghiei. La Mehadia, la propunerea și îndemnul lui a luat fiinţă 
Consiliul Naţional Român, unde a funcţionat ca președinte și aproape în același timp se înfiinţează Garda Naţională 
subordonată Consiliului Naţional. În cele din urmă primește ordin de încorporare şi se prezintă la unitatea militară 
de care aparţinea, la Panciova, de unde este îndrumat ca preot militar pe frontul rusesc din Galiţia, timp în care 
se încadrează competent și eficient, încât comandantul garnizoanei, prin ordin de zi, dispune: „O recunoștință 
lăudabilă preotului Coriolan Buracu pentru devotamentul care l-a însufleţit în epidemia de holeră ce a secerat 
mulţi din camarazii noștri”. 

Tot protopopul Pavel Boldea, ajuns comandant al canonicilor ortodocşi din armata austro-ungară, a facilitat 
încadrarea părintelui Coriolan Buracu în cadrul aceluiași corp în vremea Primului Război Mondial. 

În casa Boldea sunt păstrate scrisori trimise vărului său, It. colonelul Romulus Boldea, la Borloveni, în anii '50 
ai veacului al XX-lea, vremea crâncenă a persecuțiilor comuniste, când cei doi veri au avut parte să treacă prin 
universul concentraţionist bolşevic. 

În scrisorile sale, cele mai multe trimise din Baia Mare și Bucureşti, din casa copiilor lui care îl adăposteau și 
îngrijeau, părintele Coriolan Buracu scria prudent, dar tot cu înflăcărare. Scrisorile lui erau îndemn la nădejde în 
lucrarea cea bună şi dreaptă a lui Dumnezeu. 

În acest context, în cadrul familiei Boldea se povestea cu admiraţie despre felul în care părintele Coriolan, „uica 
Coriolan”, cum era numit cu dragoste și respect, a fost ridicat la începutul anilor'50 spre a fi trimis la canalul morţii. 

Securistul care l-a arestat a avut totuşi un reflex de 
umanitate și a întrebat:„Părinte, aţi mai fost arestat?” 
şi răspunsul a venit puternic, fără teamă, în maniera 
Coriolan Buracu:,„Oho, de câte ori!” lar apoi la canal, 
pus în echipa morţii, a preoţilor condamnaţi la exter- 
minare, părintele Coriolan Buracu a aflat tăria morală 
ca pe cei dimpreună cu el să îi încurajeze în fiecare 
dimineaţă, la începerea sclaviei, cu vorbele: „Sus ini- 
mile, fraţi români!” 

Dar cea mai emoţionantă amintire păstrată în 
arhiva Casei Boldea este în legătură cu o carte poș- 
tală trimisă de către părintele Coriolan la Borloveni, 
în august 1954. În acea vreme, colonelul Romulus 
Boldea era în surghiun, în domiciliu obligatoriu, 
familia nu credea să vină curând sau în general să 
mai vină. În cartea poştală trimisă şi primită la înce- 
putul lui august 1954, părintele Coriolan scria:,Dragă 
Romulus, îţi scriu la Borloveni, căci ştiu că vei fi acolo 
mai înainte de Sfânta Măria Mare. Întotdeauna Maica 
Domnului a apărat casa noastră și pe tine te va aduce 
acasă acuma”. Zece zile mai târziu, în 15 august 1954, 
Romulus Boldea se întorcea la Borloveni, la casa și 
familia lui. 

Rememorând aspectele din viaţa lui Coriolan 
Buracu, putem puncta că a fost preot militar în Primul 
şi al Doilea Război Mondial, a semnat actul Unirii de 
la 1918 de la Alba Iulia, a fost primul deţinut politic 
transilvănean la începutul războiului de întregire şi 
primul cu care a început urgia comunistă în Făgăraș. 
Sărac până la sfinţenie și apostol al Armatei Române, 
cum l-au numit superiorii, legenda preotului se ţese 
ca o pânză devis, peste dealurile Banatului drag răsu- 
nând încă baladele închinate popei Buracu. 

A adormit în Domnul în anul 1964, în Bucureşti, ulterior fiind reînhumat în curtea bisericii din Prigor, respec- 
tându-i-se astfel memoria binecuvântată și preţuindu-l pentru întreaga sa activitate. 

Aceasta este o prezentare sumară a vieţii, mai ales naţionale și martirice a protopopului Buracu, una dintre 
marile conștiințe ale românilor bănăţeni, cel care și-a dedicat viaţa deșteptării neamului și propășirii românilor 
bănăţeni în vremuri grele de robie amară, dar și în timpul României Mari. 

Acum mă întreb și vă întreb, parafrazându-l pe scriitorul lon Marin Almăjan: Oare astăzi unde sunt marile con- 
ştiinţe jertfelnice naţionale și spirituale? Şi oare cine ar trebui să le deștepte, dacă nu noi, preoţii, cei care suntem 
formatori de identitate și ar trebui să fim oameni pentru Dumnezeu, dar și oameni pentru oameni și pentru istorie? 
Căci identitatea spirituală a unui popor se măsoară în iubirea și abnegaţia, jertfa și biruinţa oamenilor din care el 
este alcătuit. 

PREZENTĂRI DE CARTE 


PREOT SIMION MLADIN, CATEDRALA 
ARHIEPISCOPALĂ „SFÂNTA TREIME” DIN ARAD 


Preot prof. univ. dr. SORIN COSMA 


Preot SIMION MLADIN 


CATEDRALA ARHIEPISCOPALĂ 
„SFANTA TREIME DIN ARAD 


Dr. Timotei Seviciu, 4 
ctitorul Noii Cated fa le Editura Arhiepiscopiei Aradului 


Cartea s-a tipărit cu binecuvântarea Înaltpreasfinţitului Părinte Arhiepiscop Dr. Timotei Seviciu, la finalizarea 
lucrărilor de construcţie a Catedralei Arhiepiscopale „Sfânta Treime” din Arad și se înscrie într-un complex amplu 
de realizări ale judeţului și municipiului Arad și ale întregii ţări, menite să pregătească aniversarea centenarului 
Marii Uniri din 1918, declarat în Patriarhia Română „Anul omagial al unităţii de credinţă și de neam”, precum și„Anul 
comemorativ al făuritorilor Marii Uniri din 1918" 

Ideea construirii Noii Catedrale a prins contur după evenimentele istorice din Decembrie '89, din iniţiativa 
Părintelui Arhiepiscop Dr. Timotei Seviciu, care cu multă responsabilitate și dăruire a iniţiat toate acţiunile de 
coordonare, administrare și de adunare de fonduri, dovedindu-se prin excelenţă Ctitorul Sfinţitului Locaș de cult. 

Autorul prezentului volum, Părintele Simion Mladin este colaboratorul apropiat al Înaltului lerarh, care mai bine 
de un sfert de veac, mai întâi în calitate de secretar eparhial şi coordonator al lucrărilor de construcţie, iar actual- 
mente de ecleziarh şi administrator al Noii Catedrale, cu multă competenţă și dăruire reconstituie în paginile cărţii, 
într-o formă unitară, detaliată şi obiectivă, strădaniile depuse în vederea construirii măreţului monument bisericesc. 

De asemenea, se cuvine să menţionăm dintru început că Noua Catedrală a primit prin hotărâre oficială numele: 
Catedrala Arhiepiscopală „Sfânta Treime” din Arad, încât cu acest nume intră în istorie, străbătând veacurile pentru 

a le împărtăşi credincioșilor harul necreat al Sfintei Treimi spre 
mântuirea, spre sfințirea și desăvârşirii vieţii lor duhovniceşti. 

Noua Catedrală este construită cub formă de cruce, spre a 
defini jertfa răscumpărătoare a Fiului lui Dumnezeu ce se aduce 
în Sfinţitul Locaş pentru mântuirea lumii. E crucea care se întinde 
| peste spațiu și timp; e crucea neamului întărită de puterea harului 

ere “lui Dumnezeu (| Corinteni 1,18), pe măsură să-i aducă izbăvirea... 
Făcând o privire sintetică a cuprinsului prezentului volum, 
„ vom preciza că acesta este structurat în două părți: prima parte 
se referă la orașul de reşedinţă al Eparhiei şi la încercările de 
„ construire a unei catedrale reprezentative, iar partea a doua 

| prezintă detaliat istoricul edificării noii Catedrale începând cu 
demersurile pentru obținerea autorizaţiilor, stabilirea ampla- 
samentului, întocmirea proiectului și alegerea constructorului; 
și mai departe: fixarea hramului, prezentarea arhitecturii, a 
icoanelor, a crucilor, a corpurilor de iluminat, a sfintelor moaște, a 
activităților liturgice și a preoţilor slujitori, iar la sfârșit, un capitol 
special este dedicat târnosirii Catedralei la praznicul Sfântului 
Nicolae, în anul mântuirii 2008, de către Preafericitul Părinte 
Patriarh Daniel însoțit de membrii Sfântului Sinod, de preoţi și 
credincioși, iar la 28 noiembrie 2009 s-a săvârșit slujba solemnă 
de ridicare a Episcopiei Aradului la rang de Arhiepiscopie, și a 
Chiriarhului, ctitorul noii Catedrale, la rang de Arhiepiscop. 

Cu acest prilej, Preafericirea Sa arăta că „Vrednicia acestei 
eparhii este mare; nu poate fi descrisă în cuvinte în timpul unui 
moment solemn, care este, totuși, limitat ca timp. Aici, la Arad, ne 
aflăm într-o cetate a credinţei creştine care are începuturi mult mai vechi decât eparhia ca atare. În părţile acestea 
au existat sfinți daco-romani, au existat episcopi din secolul al VIII-lea, au existat mărturisitori ai credinţei, care 
împreună se roagă în ceruri la Hristos Domnul, Capul Bisericii, ca să-i ajute pe slujitorii Lui și pe toţi credincioșii Lui, 
să-i pregătească pentru a intra în Împărăţia cerurilor”. Ș i MR 

Ulterior acestui eveniment istoric, la prezentul volum se mai 
adaugă încă trei capitole referitoare la pictura catedralei, icoane, 
mozaicuri și obiecte de cult, iar la sfârșit se arată modul în care 
construirea Noii Catedrale este oglindită în presa arădeană a 
vremii. 

La sfârșitul volumului sunt adăugate 38 de anexe, cu titlul: 
Documente de arhitectură și imagini picturale, iar pentru a faci- 
lita lectura cărţii, mai ales pentru cei mai puţin familiarizați cu 
termenii de construcție, sau cu înţelesul noţiunilor bisericești, 
s-a anexat un Glosar, cuprinzând 94 de cuvinte, cu explicaţiile 
cuvenite. 

Lucrările de construcţie a Noii Catedrale au fost susținute 
financiar de către autorităţile de stat locale şi centrale, societăţile 
comerciale din municipiu şi judeţ, de preoţii și credincioșii 
aparţinători eparhiei, precum şi de numeroși donatori din țară 
şi străinătate. Volumul reţine în mod special numele familiei 
Corneliu și Rucsanda de Bota, români stabiliți în SUA, care s-au 
implicat financiar „peste așteptări”, tocmai într-un moment critic 
al construcţiei Catedralei... 

Pe de altă parte, au fost mulţi credincioși care din puţinul 
lor au contribuit cu regularitate, în fiecare lună, de la începutul 
lucrărilor de construcţie și până la finalizarea acestora, dar s-a 
lăsat ca meritul jertfelniciei lor să fie răsplătit de veşnica iubire 
a lui Dumnezeu, Cel ce cunoaște inimile și faptele fiecăruia din- 


Preotul Simion Mladin 


Învierea 15 


tre noi... În acelaşi timp, fiecare dintre cei 
implicaţi activ și oficial în construirea Noii 
Catedrale se pot regăsi în documentele 
redate cu maximă fidelitate, sau în pozele 
color bine lucrate, pe măsură să împodo- 
bească și să eternizeze prezentul volum. 

Pentru a înțelege mai bine importanța 
şi necesitatea construirii Noii Catedrale 
în orașul de reşedinţă al Eparhiei, autorul 
acordă spaţii largi istoricului trisecularei 
dorinţe a credincioșilor ortodocși arădeni 
de a avea o catedrală reprezentativă; răs- 
punzând astfel și la întrebarea: de ce acum 
și nu până acum?... 

În concret, autorul arată că orașul Arad 


criz este situat într-o arie geografică în care 
Primii ctitori ai Catedralei Site 


spiritualitatea creştină s-a manifestat încă din perioada formării și afirmării 
noastre ca popor ortodox de sorginte latină. Vechile documente menţionează 
existenţa unor puternice centre mănăstirești ortodoxe în jurul Aradului, care 
au contribuit la consolidarea spiritualităţii ortodoxe, pe măsură să-și aducă 
contribuţia la dezvoltarea vieţii sociale şi politice a românilor din Transilvania, 
încât,„edificarea unei Catedrale Ortodoxe Române în Arad, orașul de reședință 
triseculară a uneia din cele mai vechi, mai cuprinzătoare organizări bisericești 
în zona vestică a romanităţii, reprezintă împlinirea unei vechi speranţe” (p. 
104). lar pentru împlinirea acestei legitime dorinţe, Dumnezeu a rânduit 
anume evenimente istorice să devină în timp favorabile împlinirii acestui 
măreț ideal. 

Astfel, după cum se știe, în 1690 Curtea de la Viena recunoaște libertatea 
religioasă și autonomia bisericească a românilor ortodocși din Arad, iar la 15 
aprilie 1706 se acordă aprobarea legală a întemeierii Episcopiei Ortodoxe 
Române cu ierarhie națională, încât cel dintâi episcop atestat documentar, 753 
prin diploma împărătească din 18 septembrie 1706, a fost Isaia Diacovici. 

Acesta reorganizează locașul bisericii ortodoxe construită în Arad pe i 
timpul domniei lui Matei Corvin (1458-1490), devenind astfel prima cate- TEI A 
drală episcopală. Nefiind însă corespunzătoare, episcopul Pavel Avacumovici Colegiu Naţional, Moise Nicoară” 
(1786-1815) reușește să finalizeze un nou edificiu în 1791, pe același loc și cu 

în pă | acelaşi hram pe care îl avea catedrala 
anterioară. Supusă unui bombarda- 
ment în timpul revoluţiei din 1848, 
 deşireparată, n-a rezistatvitregiei vre- 
„ murilor, încât în 1857 a fost demolată 
pe motiv că incomodează aplicaţiile 
militare ale fortăreței de pe Mureș. 
Noul episcop al Aradului, Procopie 
1 Ivașcovici (1853-1873) reuşeşte să 
ridice o nouă catedrală, și anume, cea 
de a treia, cu hramul „Nașterea Sfântu- 
lui loan Botezătorul”, ce va fi sfinţită la 
17 septembrie 1865. 

Împrejurările determinate de Pri- 
mul Război Mondial și rolul pe care 


(e RTR TI TITI reprezentanții Episcopiei Aradului l-au 
CETATII E Tar IE 3 arătat în realizarea Marii Uniri din 1918, 


ŞCOVICI 

au stimulat conștiințele credincioșilor ortodocşi români din Arad, și a noilor autorități de stat în direcţia ridicării unei 
noi catedrale reprezentative noilor realități 
sociale și religioase, spre a exprima idealul 
de veacuri ale reîntregirii. Dar încercările 
care au urmat nu s-au putut concretiza 
datorită împrejurărilor nefavorabile deter- 
minate de cel de al Doilea Război Mon- 
dial, încât încercările episcopului Grigorie 
Comșa (1925-1935) de a aduna fonduri 
în acest scop, s-au zădărnicit; precum 
zadarnice au fost și planurile episcopului 
Visarion Aştileanu (1973-1984) în acest 
sens, datorită comunismului ateu stator- 
nicit o jumătate de veac în România; încât 
abia după Revoluţia din Decembrie 1989 
s-a putut reactualiza, cu sorți de reușită, 
împlinirea năzuinţelor ortodocșilor români 
din Arad de a avea o catedrală corespun- 
zătoare noilor realităţi istorice. 


Episcopul Grigorie Comşa Episcopul Visarion Aștileanu 


Prin construirea Noii Catedrale, Aradul trăiește o perioadă memorabilă, marcată prin efortul celor care și-au 
păstrat credinţa moștenită de la strămoși și părinţi, și în același timp, ca mulţumire adusă lui Dumnezeu, și veșnică 
cinstire a memoriei tuturor celor care s-au jertfit pentru devenirea nostră naţională de-a lungul vremii. Acum se 
odihnesc în pace intelectualii români providenţiali și patrioţi înflăcăraţi, corifei ai Marii Uniri din 1918; se bucură 
între cei aleși și plăcuţi lui Dumnezeu în veșnicie erudiţii episcopi Grigorie Comşa și Visarion Aştileanu, militanți 
activi pentru realizarea dezideratului legitim al ortodocșilor români de a avea o catedrală eparhială reprezentativă. 

Astfel, construirea Noii Catedrale simbolizează triunful luptei şi aspirațiilor seculare ale credincioşilor ortodocși, 
consfinţiind pe plan artistic afirmarea naţiunii române în cadrul culturii și civilizației universale. 

Prin aceasta, Arhiepiscopia Aradului aduce un pios omagiu eroilor neamului românesc care și-au dat viaţa pentru 
apărarea fruntariilor țării în veacuri de ocupaţie străină; luptătorilor români făuritori ai Marii Uniri din 1918; precum 
şi celor 21 de martiri ai Revoluţiei din Decembrie 1989, căzuţi pe teritoriul Municipiului Arad; la fel „tuturor celor 
căzuţi pe câmpurilor de luptă, în lagăre și închisori, pentru libertatea, demnitatea neamului și slava Sfintei Biserici”... 

Privită în ansamblu, cartea de față poate fi socotită un adevărat ghid orientativ în construcţia unei biserici ort- 
odoxe, mai ales că fiecare capitol este precedat de o expunere catehetică foarte bine documentată privind sensul, 


Corifeii Marii Uniri: Vasile Goldiş, dr. loan Suciu, Ştefan Cicio-Pop, 
Arad, 1 Decembrie 1918 

importanţa și modul de 
interpretare simbolică și 
duhovnicească a compo- 
nentelor mărețului edifi- 
ciu. 

În acelaşi timp, prezen- 
tul volum reprezintă și un 
adevărat documentistoric; 
este istoria unei catedrale 
intrată în istorie ca o împli- 
nire a unui ideal măret 
programat de generaţiile 
anterioare, spre a vorbi 
generațiilor viitoare des- 
pre nestrămutata datorie 
de a sluji neamului nostru 
românesc. 

În felul acesta, Noua 
Catedrală din Municipiul 
îi Arad este și va rămâne în 
conștiința generaţiilor ce 
vor urma, un simbol lumi- 
nos al credinţei ortodoxe și al ființei naţionale a poporului român, ca mărturie a spiritualităţii și demnităţii sale; iar 
ca operă arhitectonică are menirea de a face să vibreze sufletul omenesc pentru renașterea și vigoarea virtuţiilor 
creștine în viaţa societății, și de afirmare a ortodoxiei româneşti în arealul european. 

Parafrazându-l pe Tudor Arghezi, vom spune în încheiere: ,„Fii binecuvântată catedrală istorică, cinste celor care, 
într-o formă sau alta, și-au adus aportul la zidirea și înfrumusețarea ta; și mai departe: „Fii binecuvântată carte, 
cinste cui te-a scris!” 


Delegaţia Aradului la Marea Unire 


Eroii Revoluției din Arad 

IOAN TRAIA, ASOCIAȚIA PUBLICIȘTILOR PRESEI 
RURALE DIN BANAT 


Preot dr. VALENTIN BUGARIU 


La debutul studiilor universitare am făcut cunoştinţă cu un volum intitulat Dicţionarul teologilor români care îl 
are ca autor pe părintele profesor Mircea Păcurariu. La prima lectură am fost curios de a cunoaște biografia celor 
cuprinși în acestă alcătuire (ierarhi, profesori de teologie, monahi, preoţi și laici) scriitori fiecare în felul lui. Mai târziu 
am înţeles utilitatea acestei cărți pentru documentarea unor predici sau cateheze, a unor conferinţe preoțești, a 
unor ore de religie sau istorie. Același lucru îl realizează „cu asupra de măsură”, profesorul și muzeograful loan Traia, 
președintele Asociaţiei Publiciştilor din Presa Rurală din Banat. Un istoric al publiciștilor, revistelor, activităţilor deru- 
late de Asociaţia noastră. Așa cum odinioară am găsit reazem în scriitura părintelui Mircea Păcurariu, tot așa putem 
găsi în acest volum intitulat Asociaţia publiciștilor presei rurale din Banat, suport biobibliografic pentru alcătuirea 
de noi şi noi lucrări care să evidenţieze scoaterea dintr-o nedreaptă uitare a culturii și civilizației sătești bănăţene. 

Volumul care acum este prezentat reușește să prezinte viaţa Asociaţiei publiciştilor bănăţeni, de la înfiinţarea 
ei 10 aprilie 2008 și până în prezent. Anul acesta Asociaţia a împlinit 10 ani de activitate neîntreruptă în folosul 
comunității sătești. 

Primul capitol intitulat „Istoricul Asociaţiei Publiciștilor Presei Rurale din Banat” dezvăluie cititorilor activitatea 
cotidiană a acestei societăţi culturale care îngemănează întreg Banatul: Voivodina, judeţele Caraș-Severin și Timiș. 
De altfel, de la înființare Asociaţia a avut în titulatură precizarea „din Banatul istoric” mai pe urmă la cererea moti- 
vată a confraţilor din Banatul sârbesc a fost scoasă această precizare. 

Întâia întâlnire a fost realizată la inițiativa muzeografului loan Traia la Muzeul Satului Bănăţean în 2008, atunci 
când a fost cuprinsă în agenda culturală o sesiune de comunicări cu tema: „Aspecte culturale din viaţa satelor 
bănăţene”. Cu acest prilej, dl. loan Traia a propus înfiinţarea Asociaţiei pentru care a fost constituit şi un comitet de 
inițiativă din care au făcut parte: Aurel Turcuș, scriitor, Vasile Todi, publicist, loan Traia, Vasile Suciu, preot, Ștefan 
Tomoioagă și Victor Enache, publicişti. 

La prima întâlnire au fost preznţi 17 redactori de reviste din Banatul timișan. Pentru a consolida acest nucleu 
al proiectatei asociaţii s-au desfășurat alte întâlniri la Jimbolia în 19 iunie 2009 la Muzeul Presei „Sever Bocu” și la 
parohia din Giarmata Vii în 2 octombrie 2010, unde s-au prezentat publicaţiile chiar și prin realizarea unei expoziţii, 
s-a prezentat un proiect de statut și s-au primit noi membrii. Datorită acestor eforturi susținute în 2010 Asociaţia 
a dobândit personalitate juridică și a fost ales primul Consiliu de Conducere: Vasile Todi (președinte), Vasile Suciu 
(vicepreședinte), loan Traia (secretar general), Marinel Bârsan (trezorier), Bogdan Tămaș, Traian Trifu Căta (membrii). 

Întâlnirea de la Urseni din 20 noiembrie 2010 a însemnat întocmirea planului de activitate pe anul 2011, s-a 
propus cu acest prilej realizarea unui anuar. Președintele Vasile Todi și-a prezentat demisia care a fost acceptată 
de membrii prezenţi și a fost ales președinte interimar preotul Vasile Suciu care apoi a fost ales președinte titular 
conducând destinele Asociaţiei până în 2013. La această întâlnire profesorul lon Murariu și-a prezentat cartea: 
Revista „Lumina satului” — repere monografice. 

În vatra primitoare a părintelui Vasile Suciu s-a desfăşurat și întâlnirea din 12 februarie 2011. Cu acest prilej a fost 
prezentat primul bilanţ al Asociaţiei, a fost ales noul președinte și lansate mai multe cărți. În planul de activitate au 
fost trecute următoarele proiecte: editarea unui anuar, crearea unui blog (care a și fost realizat) și înființarea unei 
sucursale a Asociaţiei în Banatul sârbesc. 

Primul Forum al publiciștilor din Asociaţie a fost organizat la Șopotu Vechi (24 sept. 2011), a urmat Săcălaz (6 
oct. 2012), Torac (30 aug. 2013), Birda (27 sept. 2014) și Timișoara (Muzeul Satului, 27 iunie 2015; 28 mai 2016; 29 
aprilie 2017). 

Fiecare din aceste întruniri a vizat trei secțiuni distincte: organizatorică, comunicări științifice, prezentare de carte. 

Între cele organizatorice amintim alegerile pentru conducerea Asociaţiei în 2014 şi 2017 când a fost ales şi con- 
firmat în funcţia de preşedinte prof. loan Traia care și ales colaboratorii: Gheorghe Blejuşcă (secretar), Petru Opruţ 
(trezorier) precum și vicepreședinţii și membrii Comitetului de Conducere, au fost primiți noi membrii, unii onori- 
fici, a fost introdus un premiu anual „Pavel Filip și Aurel Turcuș” care recompensează pe cei mai vrednici publiciști. 

În partea științifică au fost realizate comunicări ştiinţifice susținute cu prilejul întâlnirilor membrilor Asociaţiei 
dar şi în cadrul unor simpozione științifice naţionale și internaţionale unde au participat unii membri care au 
reprezentat Asociaţia: Vladimirovaț (20-21 aug. 2008, Simpozionul Internaţional „Vatră petroviceană şi spiritua- 

litate românească în spaţiul Banatului”); Giroc (22 

feb. 2014, Simpozionul Internațional „Ecouri ale 

Primului Război Mondial, reflectate în presa scrisă lea ua 
şi memoriile combatanţilor”); Zrenianin (16-17 oct. ei 
2014, Simpozionul Internaţional „Literatură și Presă 
în Banat”); Giarmata Vii (7 nov. 2015, Simpozionul 
Internaţional „Vatră nouă 2000-2015. Factor de 
cultură şi spiritualitate în cadrul comunităţii din 
Giarmata Vii”); Timişoara (14-16 apr. 2016, Acade- 
mia Română, Congresul de istorie a Presei „Tradiţii 
ale presei științifice”); Arad (3 nov. 2016, Sesiunea 
Naţională de comunicări „Aradul-capitală politică 
a românilor transilvăneni”; 14 mai 2018, Sesiunea 
Internaţională de comunicări). 

Asociaţia a participat prin membrii ei la ani- 
versarea revistelor sătești: Ferendia (2015 - 10 ani 
„Vatra satului”; Săcălaz (4 oct. 2015, - 20 ani „Foaia 
Săcălazului”); Giarmata Vii (7 nov.2015, - 15 ani, 
„Vatră nouă); Șopotu Vechi (12 dec. 2015 — 20 de 
ani „Almăjul”). 

În cadrul întâlnirilor jurnaliştilor săteşti au fost 
lansate monografii a unor localităţi sau paro- 
hii: Petrovasâla (Vladimirovaţ, 2008, 200 de ani); 
Colonia Gătaia (2011, 80 de ani de la întemeierea 
comunității); Săcălaz (2012). 

Capitolul al II-lea al cărții este închinat membri- 
lor fondatori și de onoare. Membrii fondatori: Vasile 
Todi, publicist; Vasile Suciu, preot; loan Traia, muze- 
ograf; Bogdan Tamas, politolog și Marinel Bârsan. 

Membrii de onoare: Dinu Barbu, publicist; loan 
Viorel Boldureanu, etnolog; Vasile Bogdan, redactor Radio-Tv.; loan David, publicist; Mircea Miloia, inginer; Dan 
Radosav, jurnalist; Marcel Sămânţă, jurnalist; loan Dorel Sinaci, profesor; Pavel P. Filip, condeier; Aurel Turcuș, publicist. 

Capitolul al III-lea este destinat de autor publicaţiilor și redactorilor care fac parte din Asociaţie. Sunt cuprinse 33 
de publicaţii sătești, școlare, parohiale: 21 din Timiş, 8 din Banatul sârbesc și 4 din Caraş-Severin. Nu voi înşira toate 
aceste reviste, ci voi aminti doar câteva dintre acestea —datorită timpului și nu din alte considerente-: „Almăjul”, 
revistă de cultură, redactor-șef: Gh. Rancu-Bodrog; „Anghelos”, revistă de spiritualitate, redactor-șef: Dan D. Gîr- 
joabă; „Arhanghelul” revistă de cultură și religie rurală, redactori Valentin Bugariu și Florin Popovici; „Cenăzeanul”, 
periodic de opinie și informare, redactor Dușan Baiski; „Foaia Codrenilor”, revistă de cultură, tradiţie și și spirituali- 
tate, redactor Cornel Juica; „Foaia Săcălazului”, foaie independentă de interes local, redactori Șt. Tomioagă și Ghiţă 
Blejușcă; „Foaia Săcoșană”, periodic al comunităţii, redactor Gh. Lungu; „Foaia Șanoviţeană”, periodic al comunităţii 
locale, redactor Nelu loan Roșca; „Glasul Voislovei', revistă a comunităţii, redactor Petru Opruţ; „Lumina satului”, 
redactori lon Murariu și Octavian Gruiţa; „Morisena”, revistă trimestrială de istorie, redactor Dușan Baiski; „Sărcia”, 
publicaţia românilor sărcinenţi, redactor lancu Murărescu; „Suflet nou” revista satului bănăţean, redactori loan 
Olărescu și Traian Galetaru; „Sfeșnicul”, revista parohiei și a școlii, redactor Iliia Pavlovici Pătruţ; „Tibiscus”, revista 
Societăţii Literar-Artistice”, redactor Vasile Barbu; „Vatră nouă”, revista comunităţii, redactor Vasile Suciu și „Vatra 
satului”, revista satului, redactor loan Traia și Marius Iosif Circa. 

Prin realizarea acestei cărţi, mult așteptată, autorul, loan Traia, muzeograf, profesor dar și iscusit și generos 
cercetător al trecutului bănăţean oferă publiciștilor bănățeni și totodată iubitorilor culturii bănăţene un veritabil 
Dicţionar al sufletului satului românesc dintre Mureș și Dunăre. Volumul va fi -cred eu- folosindu-mă de doi cola- 
boratori ai autorului o dovadă a trecerii locului și oamenilor prin timp, o sursă valoroasă de cunoaștere pentru 
„Viitorime” (prof. losif Marius Circa) dar și o dovadă palpabilă care întărește o credință care ne spune că „vorbele 
rămân neputincioase în faţa faptelor” (pr. loan Marcu). 

POEZII CREȘTINE 


RĂDĂCINI 


E pace peste sat, e linişte deplină - 

Un vânticel molatec alintă ram cu ram - 

Sub soarele de vară un cal trage la ham, 
Rupând mohorul tânăr din ieslea plină, plină. 


Mai mormăie un câine, trei vrăbii mă pândesc - 
Eu scriu şi savurez din tihna ce-am visat - 
lurești nu-i doar un loc, lurești nu-i doar un sat, 
E rădăcină vie din care mă hrănesc. 


E apa din fântâna ce setea-mi potolește - 

E leagănul din care am învăţat să merg - 
Sub ochii mei bătrâni vreau lacrima să șterg, 
Sunt la lurești acum. ... și dorul crește, crește ... 


Mi-i frică de-acel timp clădit doar cu-amintiri, 
Când n-oi putea veni decât cu gândul meu - 

Mă rog la tot ce-i sfânt, mă rog la Dumnezeu 

Ca-n ultim ceas să simt aceleaşi dragi trăiri. 


Și tot românul bun, pornit din prag de sat, 
Să simtă cum străbunii sunt toţi o rădăcină, 
Cu românesc izvor și dragoste divină, 

lubit de Cel de Sus și binecuvântat. 


Ograda mi-i în jur şi ziua mi-i senină - 

Voi mai veni cândva, sau sunt ultima oară? .... 
Mă bucur de norocul de-a fi acum la ţară - 

E pace peste sat, e liniște deplină. 


Dr. TEONA SCOPOS 

MUNTELE 


Muntele rămâne munte 

Chiar de cad pietre dintr-însul, 
Pietricelele-s mărunte, 

Codrii umbresc a lui frunte, 

EI frunzelor ştie plânsul. 


Peste zările sihastre 
Muntele e împărat, 
Sfetnic are dalbe astre, 
Schitul gândurilor noastre 
E pe culmea-i înălțat. 


Muntele rămâne munte 

Chiar pe culme de n-ajungi, 
Viscolele stă să-nfrunte, 

Codrii peste văi fac punte, 

Poţi durerea-n schit să-ţi plângi. 


Preot COSTICĂ MOROIANU 


ÎN NOPŢILE DE 
RUGĂCIUNE 


În nopţile de rugăciune, 

Când sufletul îşi deschide porțile 
Să intre îngerii, 

Unui suflet smerit, 

Atât îi trebuie, 

Liniştea puterii cerești! 

Pentru aceasta îngenunchează 
Cel căzut în ispită, 

Pentru izbăvirea sinelui. 

Şi se aprinde lumina cea mare 
A iertării! 


PETRU JICHICI 

COPILĂ SCUMPĂ CU 
OCHII SENINI CA CERUL 


Copilă scumpă cu ochii senini ca cerul, 
Cu părul de aur ce îţi flutură în vânt 

Tu singură ai dezlegat întreg misterul, 
Fericirii, ce o caută omul pe pământ. 


Tu de micuță cu glasul tremurând, 
Pășeai sfioasă cu credinţă de copil 
În Sfânta Casă a Părintelui Cel Bun, 
Rostind pe buze un cântec sfânt, sublim. 


Te priveam cum stăteai îngenuncheată, 
Cu ochii mari căutând mereu spre cer 
Și deși te vedeam puţin emoţionată, 
Te rugai senină și suavă mai mereu. 


Copila mea scumpă mărgăritar de preţ, 
Raspunsul atâtor plecăciuni și rugi 

Tu deși micuță pari să fi deprins și înţeles, 
Că viața este un șir nesfârșit de minuni. 


Preot CONSTANTIN MILIN 

CARTEA VIEŢII 


O stea pe cer a răsărit 
Când s-a născut un copilaş 
Şi la botez el a primit 
Ocrotitor un îngeraș. 


Atunci și bunul Dumnezeu 
O carte nouă și-a luat 

Şi de atunci scrie mereu 
Pe albul ei imaculat. 


E bucuros atunci când scrie 

de ale tale fapte bune, 

Când peste zi îl chemi adesea 

să fiți uniţi în rugăciune. 

Şi când postești e foarte bine 

Şi când ţi-e milă de sărac 

Şi când muncești din zori în seară 
Şi când respingi greul păcat. 


Dar trist e Dumnezeu 

când scrie de ale tale fapte rele 
Când rătăcit pe calea vieţii 

tu săvârșeşti păcate grele. 


De tine drag creştin, depinde 
Să ai frumoasă cartea vieţii 
Din leagănul copilăriei 

Şi până-n albul bătrânei. 


Când vei muri încheie Domnul 
Şi cartea ta o vei citi 

Şi-atunci Domnul deschide raiul 
Sau iadul te va osândi. 


GABRIELA VIOLETA VĂDUVA 

ARHIEPISCOPIA TIMIȘOAREI 


FACULTATEA DE TEOLOGIE ORTODOXĂ TIMIŞOARA 


CATALOG CU CLERICI DIN ARHIEPISCOPIA TIMIŞOAREI 
CUPRINZÂND TEMELE LUCRĂRILOR PENTRU OBŢINEREA 
GRADULUI | 
SESIUNEA - 1 NOIEMBRIE 2018 


Nume şi Parohia Protopopi Tema lucrării Prof. coordonator 
r. aa prenume 


A A Timișoara 
Pătruţ-Pavlovici 
4. Pr. loan ai 
Sălvan 

Pr. Jebel Deta 
“| agita Ionel 
Groza 
II 


Boancheş 


Cristian 
Gheorghită 


Jurca 
Eugen Aurel 


piara, Ioan- | Dealu Viilor 


Timişoara 


Timişoara 


Timişoara 


Biserică și stat 
în Bizanţ în timpul 
domniei împăratului 
Heracle (610-641) 

Parohia 
ortodoxă Cărpims. 
Studiu administrativ - 
bisericesc 

Relaţule 
bisericeşti  româno- 


ie în secolele XVIII- 


Conf. dr. Remus Mihai Feraru 


Pr. lect. dr. Cosmin Panțuru 


Conf. dr. Remus Mihai Feraru 


Parohia  Folea. Pr. lect. dr. Daniel Alic 
m Şi artă 
bisericească 
ia Jebel. Pr. lect. dr. Daniel Alic 
bisericească 


Parohia 


Locaşuri de cult 
creştine și locașuri de 
cult israelite. Studiu 
comparat 

Misiunea 
Bisericii prin cuvânt. 
Metode de reînnoire 
duhovnicească 

Apostolatul 
tinerilor în Biserica 
Ortodoxă Română -— 
realităţi şi perspective 

Principalele 
învățătun ale Sf. 
Nicolae Velimirovici 

Monografia 
Parohiei Ortodoxe 
Române Lugoj VI, 
Dealul Vulor 


Pr. conf. dr. Constantin Jinga 


Pr. dr. Marius Florescu 


Pr. dr. Marius Florescu 


Pr. lect. dr. Daniel Enea 


Pr. lect. dr. Cosmin Panţuru 

La Centrul eparhial din 
Timișoara a avut loc joi, 1 noiem- 
brie, atât susţinerea lucrărilor 
pentru obținerea gradului | 
în preoţie de către candidaţii 
care au promovat colocviul 
de admitere la gradul | în anul 
precedent, cât și colocviul de 
admitere la gradul | în preoţie. 
Aceste lucrări s-au desfășurat în 
prezența profesorilor de la Fac- 
ultățile de Teologie din eparhiile 
aparținătoare Mitropoliei Banat- 
ului și au fost prezidate de către 
Înaltpreasfinţitul Părinte loan, 
Arhiepiscopul Timişoarei și Mit- 
ropolitul Banatului. Pentru obţi- 
nerea gradului |, 25 de preoţi din 
din cele trei eparhii și-au susținut lucrările de grad, ce au abordat teme dogmatice, istorice şi misionare. 

Gradul | se obţine, la cerere, după cel puţin 10 ani de vechime în preoţie și după cel puţin 4 ani de la promovarea 
examenului pentru gradul II. 

De asemenea, pentru anulviitor s-au înscris 25 de preoţi, ale căror lucrări speciale de grad vor fi alese, cu acordul 
profesorului coordonator şi cu aprobarea chiriarhului, doar din lista de teme aprobată de Sinodul mitropolitan, în 
şedinţa sa de lucru din data de 22 iunie 2017, listă comunicată centrelor eparhiale şi oficiilor protopopeşti. Aces- 
tea, vor fi, apoi, coordonate de către cadrele didactice de la Facultăţile de Teologie din cele trei eparhii: Timişoarei, 
Aradului şi Caransebeşului. Nota minimă de admitere a lucrării şi de promovare a colocviului este 8 (opt). 

Colocviul s-a desfășurat în conformitate cu Metodologia pentru obţinerea gradelor profesionale în preoţie 
de către personalul clerical, aprobată de Sfântul Sinod prin hotărârea 1199/2008 şi actualizată prin Hotărârea nr. 
565/10 februarie 2017 prin care se aprobă susţinerea lucrărilor pentru obţinerea gradului |, de către candidaţii care 
au promovat colocviul de admitere la gradul | în anul precedent. 


În Arhiepiscopia 
Timișoarei a debutat în 
Tai ziua de 5 noiembrie, șirul 


N [i iri ă i 
| Ă conferințelor preoțești de 
gi g, Ș. e, 


cadrul  Protopopiatului 
Timișoara II s-au reunit în 
biserica „Sfântul Prooroc 
llie” a Parohiei Timișo- 
ara Fabric, unde a fost 
prezent Înaltpreasfinţitul 
Părinte loan, Mitropolitul 
Banatului, iar preoţii din 
cadrul  Protopopiatului 
Timişoara | s-au reunit la 
Parohia Timişoara-lose- 
fin, unde a fost prezent și 


toamnă. Astfel, preoţii din 

Preasfinţitul Părinte Paisie Lugojanul, Episcop-vicar al Arhiepiscopiei Timișoarei. Cele două conferinţe preoțești au 
debutat cu slujba Te-Deum-ului, la finalul căreia a fost rostit un cuvânt de învățătură despre pericopa evanghelică 
din duminica următoare. 

Pe temeiul celor hotărâte de Sfântul Sinod, la conferințele preoțești de toamnă din acest an se va trata tema: 
„Anul comemorativ al făuritorilor Marii Uniri din 1918”, structurată pe următoarele capitole: 

Slujitori ai Bisericii - promotori ai Marilor Uniri din anii 1600,1859 și 1918; 

Biserica și armata română în primul război mondial; 

Consecințe benefice ale unităţii naţionale asupra unităţii bisericești; 

Unitatea naţională - bază a demnităţii naţionale; 

Educaţia pentru unitate și demnitate naţională - o șansă pentru o cooperare internaţională benefică. 

În cadrul celor două conferinţe s-au lecturat textele inscripționate pe monumentele bisericeşti dedicate eroilor 
şi făuritorilor Marii Uniri din eparhie, fiind, totodată, analizată situaţia acestora. De asemenea, a fost prezentată 
broșura „Biserica românească din Banat și Marea Unire', apărută la Editura Partoș a Arhiepiscopiei Timișoarei, ce 
va fi distribuită tuturor preoţilor din cadrul celor trei eparhii din Mitropolia Banatului. 

Pe lângă discutarea problemelor de natură administrativă, în cadrul conferinţei preoților din Protopopiatul 
Timişoara ||, s-a luat în vedere sprijinirea activităţilor de renovare și de amenajare a noului sediu al protopopiatului. 


y 


Conferinţă cu clericii la protopopiatul Sânnicolau Mare 

Miercuri, 7 noiembrie, la sediul oficiului protopopesc Sânnicolau Mare a avut loc conferinţa de toamnă a preoților 
din protopopiat, prezidată de către Preasfinţitul Episcop Vicar Paisie Lugojanul. 

Conferinţa cu tema „Anul comemorativ al făuritorilor Marii Uniri din 1918” a fost susținută de către preotul 
Ciprian Goguţ-lancu din Parohia lecea Mare, după care au urmat discuţii pe baza referatului, fiind precedată de 
îndătinatul Te-Deum, săvârșit în biserica „Nașterea Maicii Domnului'din Sânnicolau Mare. 

Părintele protopop a mulţumit Preasfinţiei Sale pentru îndrumările duhovnicești date preoților. 


Conferinţă cu clericii la protopopiatul Deta 

Miercuri, 7 noiembrie s-au desfăşurat în cu binecuvântarea şi prezenţa ÎPS. loan, Mitropolitul Banatului lucrările 
Conferinţei preoțești de toamnă în protopopiatul Deta. 

Conferinţa a fost precedată de slujba Acatistului Mântuitorului lisus Hristos oficiată în biserica cu hramul „Pogo- 
rârea Sfântului Duh” din Deta de P.C. Părinţi Daniel Rusan (parohia Livezile), lonuţ Mania (parohia Liebling) și loan 
Vasile Cheregi (Spitalul de Psihiatrie Jebel) 

În debutul Conferinţei, P. On. Părinte loan Prisăcean, protopopul Detei a adus la cunoștința celor prezenţi despre 
editarea de către pr. dr. Daniel Alic a lucrării Biserica românească din Banat și Marea Unire, Editura Partoş, Timișoara, 
2018, 43 p.. Tot acum s-au primit informaţii despre desfășurarea concursului religios „Bucuria Nașterii Domnului 
în suflet de copil”. 


Învierea 25 


Catedrala Mântuirii 
Neamului din Bucureşti 
va fi sfinţită în 25 noiem- 
brie. La acest prilej de 
bucurie au fost invitaţi 
preoți şi credincioși de | 
la parohiile arondate | 
protopopiatului. 

Referatul Conferinţei 
„Anul comemorativ al 4 
făuritorilor Marii Uniri 
din 1918” a fost pregă- 
tit de P. C. Părinte Tibe- 
riu Dan Gherasim de 
la parohia Ferendia. În 
cadrul cuprinsului au 
fost tratate mai multe E 
teme: unirea provincii- Y , E 
lor istorice cu România în 1918, contribuţia Bisericii și a presei bisericeşti la Primul Război Mondial și Marea Unire. 

În acest context P.C. Părinte Gheorghe Florea, loan Sălvan, lonel Rujan au adus mărturii cu privire la rolul preoţilor 
şi credincioșilor participanţi la Unirea de la Alba lulia din parohiile Ghilad, Folea și Opatiţa. 

Înaltpreasfinţitul Părinte Mitropolit loan a îndemnat pe cei prezenţi să trimită mărturii din localităţi care vor 
forma un Fond de mărturii în cadrul Arhivei Eparhiale. Totodată a sugerat o temă de cercetare: „Tendinţa de unire 
a Bisericii după 1918. 

În cadrul discuţilor cu privire la Unirea din 1918, P. C. Părinţi Călin Negrea de la parohia Gătaia şi Valentin Bugariu 
de la parohia Birda au vorbit despre conştiinţa unităţii poporului român prin limbă, credinţă, oriceiuri şi tradiții dar 
şi despre rolul părintelui loan Mărgineanţu în dezvoltarea vieţii bisericeşti la Birda. 


În ajunul sărbătoririi Sfântului Apostol Andrei, ocrotitorul românilor, în orașul Făget au fost organizate o serie 
de manifestări dedicate eroilor și făuritorilor Marii Uniri. Evenimentul a debutat pe platoul catedralei din oraș, 
- unde a avut loc 

4 dezvelirea şi 
E binecuvântarea 
monumentului 
eroilor făgețeni 
din timpul celor 
două Războaie 
Mondiale și din 
timpul  regim- 
A ului comunist. 
Slujba de pome- 
nire a eroilor şi 
binecuvântarea 
monumentului 
au fost oficiate 
de  Înaltpreas- 
finţitul Părinte 
' loan, Mitropolitul 
| Banatului,împre- 
35 unăcuun sobor 
de preoți, în prez- 
enta autorităţilor 
locale şi judeţene. 

După slujbă au fost rostite alocuţiuni, iar primarul localităţii, împreună cu consilierii locali au hotărât, într-o 
şedinţă ad-hoc, acordarea titlului de cetăţean de onoare Înaltpreasfintitului Parinte loan. După alocuţiuni a urmat 
un program artistic, susținut de Fanfara Pro Amiciţia din Timişoara și de Corul de fete al Liceului „Traian Vuia” din 
Făget. La finalul ceremoniei, au fost depuse coroane de flori din partea Primăriei, al Consiliului local şi al instituţiilor 
de învățământ. 

Manifestările au cuprins mai multe dezveliri de placi comemorative: astfel, la sediul protopopiatului, a fost 
dezvelită placa comemorativă, dedicată protopopului Sebastian Olariu, delegat al Făgetului la Marea Unire de la 
Alba lulia din 1918. Totodată, părintele protopop Bujor Păcurar, împreună cu un sobor de preoţi, a oficiat o slujbă 
de pomenire a protopopului Făgetului din timpul Marii Uniri, Sebastian Olariu. 

Participanţii s-au deplasat, apoi, la Muzeul de Istorie şi Etnografie din Făget, unde a fost dezvelită placa comem- 
orativă, dedicată delegaţiei din Făget, participantă la Marea Unire. Următorul moment s-a desfășurat în fata casei 
senatorului Victor Feneșiu, participant la Marea Adunare de la Alba lulia. Manifestările s-au încheiat în Parcul Unirii, 
unde a avut loc slujba de binecuvântare a Monumentului Centenar. 


Împreună cu cei bolnavi, la spitalul din Jebel 


Arhiepiscopia 
Timişoarei, prin Sec- 
torul  Social-Filan- 
tropic, a organizat 
astăzi, 2  noiem- 
brie, la Spitalul de 
Psihiatrie şi pentru 
" Măsuri de  Sigu- 
“ ranță din Jebel o 
acțiune umanitară, 
de întrajutorare a 
pacienţilor inter- 
nați şi abandonaţi 
de familiile lor în 
această unitate 
medicală. La acest 
eveniment  carita- 
bil a fost prezent 
şi Înaltpreasfinţitul 
Părinte loan, Mit- 
ropolitul Banatului, 
care, împreună cu 
părintele lon Vasile 
Cheregi și părintele 
Marius Florescu, a înălțat rugăciuni în capela cu hramul „Sfântul loan Maximovici”, pentru toți pacienţii și cadrele 
medicale truditoare din cadrul spitalului. După momentul de rugăciune, Înaltpreasfinţia Sa a oferit, în semn de 
solidaritate, aprox. 700 de pulovere celor 430 de pacienţi, mai ales că în această perioadă temperaturile încep să 
scadă, dar și cadrelor medicale și personalului deservent. 

„Spitalul din Jebel este un spital al suferinței profunde. Am considerat că astăzi s-ar cuveni să slujesc și eu la 
acest altar al suferinţei. Am adus peste 700 de articole de îmbrăcăminte pentru acești frați ai lui Hristos, dar și frați 
ai mei. Aici, am găsit oameni care, din 1962, nu au mai părăsit acest loc. Am găsit o femeie care la 18 ani a trecut 
pragul acestui spital și de atunci nu l-a mai părăsit. Mulţi dintre pacienţii de aici sunt abandonaţi de familiile lor. 
Cu toate acestea, la fiecare Liturghie oficiată în capela de aici, participă între 60-80 de pacienţi. De asemenea, am 
venit să adresez mulțumiri medicilor de aici, pentru că ei își practică profesia lor într-un mediu cu totul deosebit. 
Tot respectul pentru medicii care îi ajută pe cei bolnavi să treacă puntea acestei vieți”, a spus Mitropolitul Banatului. 

Dintre cei 430 de pacienţi, mai mult de jumătate dintre ei sunt cazuri penale. „La ora actuală sunt 318 coduri 
penale internate. Dintre ei, aproximativ 70-80% sunt abandonaţi de familii”, a spus Vidosav Mihailovici, managerul 
spitalului. 

Cu prilejul împlinirii a 100 de ani de la înfăptuirea Marii Uniri, Facultatea de Litere, Istorie și Teologie din cad- 
rul Universităţii de Vest din Timișoara, în colaborare cu Arhiepiscopia Timișoarei, organizează în perioada 12-13 
noiembrie, la Mănăstirea Timișeni - Șag, Simpozionul Naţional cu tema: „Anul centenar al Marii Uniri. Consideraţii 
istorice și teologice”. 

Simpozionul a debutat în biserica mare a Mănăstirii Timișeni cu hramul,Tăierea capului Sfântului loan Botezătorul”, 
prin oficierea Acatistului Mântuitorului lisus Hristos de către un sobor de preoţi de la Facultatea de Litere, Istorie şi 
Teologie din Timişoara. După momentul de rugăciune, lucrările Simpozionului Naţional de Teologie de la Timişoara 
au fost deschise, în mod oficial, de Înaltpreasfinţitul Părinte loan, Arhiepiscopul Timişoarei și Mitropolitul Banatului, 
care a vorbit despre jertfa făuritorilor Marii Uniri, subliniind faptul că toţi cei care au participat din judeţul Timiș la 
marele eveniment de la Alba lulia din 1918 vor fi pomeniţi în data de 2 Decembrie, în toate bisericile și mănăstirile 
eparhiei, în cadrul Sfintei Liturghii. 

A urmat, apoi, cuvântul conf. univ. dr. Dana Percec, decanul Facultăţii de Litere, Istorie și Teologie din cadrul 
Universităţii de Vest din Timișoara, care a salutat iniţiativa profesorilor de la catedra de teologie ortodoxă de a 
organiza un astfel de simpozion. 

Simpozionul se bucură de participarea istoricilor, a numeroase cadre didactice de la Facultăţile de Teologie 
Ortodoxă din cuprinsul Patriarhiei Române, dar și a mai multor cercetători și doctoranzi în domeniul istoriei şi al 
teologiei. După deschiderea festivă a simpozionului, Corul „Sfântul Nicolae” al studenţilor teologi a susținut un 
program de muzică religioasă. 


DE 


E titi n E 


Un număr mare 
de credincioși 
timişoreni au partici- 
pat, cu prilejul sărbă- 
toririi Sfântului lerarh 
Nectarie al Eghinei, la 
programul liturgic de 
la Catedrala Mitropo- 
litană din Timişoara. 
În ajunul sărbătorii, 
Preasfinţitul Părinte 
Paisie Lugojanul, | 
Episcop-vicar al Arhi- 
episcopiei Timișoarei, 
împreună cu _ un 
sobor de ieromonahi, 
preoţi și diaconi, a 
săvârşit slujba Prive- 

gherii. Răspunsurile liturgice au fost oferite alternativ de Grupul bizantin „Sfântul Nicolae” al Facultăţii de Teologie 
şi de Grupul psaltic al ASCOR Timișoara. A doua zi, Preasfinţia Sa a oficiat Sfânta și Dumnezeiasca Liturghie. Pe 
parcursul celor două zile a fost adusă spre cinstire, și o icoană a Sfântului Nectarie Taumaturghul, ce conţine un 
fragment din moaștele sale. 

Zi de mare bucurie 
duhovnicească a fost 
duminică 11 noiembrie 
| în Parohia Dumbrăviţa 
Banat ||, care, la săr- 
| bătorea Sf. Mare Muce- 
nic Mina, şi-a sărbătorit 
al doilea hram. Sfânta 
Liturghie a fost oficiată 
Ș de Preasfinţitul Părinte 
Paisie Lugojanul, 
Episcop-vicar al Arhi- 
episcopiei Timişoarei, 
împreună cu un sobor 
de preoţi şi diaconi. În 
cadrul slujbei, lerarhul 
a rostit un cuvânt de 
învăţătură, în cadrul 
căruia a explicat peri- 
copa  samarineanului 
milostiv,  actualizând 

meajul hristic de a ne iubi aproapele. 
Alături de bisericuţa de lemn - cum e cunoscută de către timişoreni, care are hramul Sf.Mare Mucenic Gheorghe 
- se ridică o nouă biserică sub ocrotirea Sfântului Mare Mucenic Mina. 


Lecţie demonstrativă la Școala din Tomnatic 

O lecţie demonstrativă intitulată „lisus Hristos Învățătorul Lumii,, a fost organizată în Şcoala Gimnaziala Tom- 
natic în data de 6 i 
noiembrie, iar invi- 
taţi la aceasta lecţie a 
fost  Înaltpreasfinţia 
Sa loan, Mitropolitul 
Banatului, precum și 
profesorii din proto- 
popiatul Sânnicolau 
Mare. 

Elevii clasei a Vl-a 
și corul claselor V-VIII, 
condus de doamna 
preoteasă  Ciovirna- 
che Palusia, au fost ș 
cei care ne-au încân- 
tat cu lucrările, vocile | 
şi ideile lor. 

Doamna inspec- 
tor de religie Dani- 
ela Buzatu a susţinut 
această lecţie demon- 
strativă în colaborare 

cu profesorii de religie ai acestei scoli: director prof. Gherescu Nistor și prof. Dușcă Zoran Daniel. În finalul activităţii 
Înaltpreasfinţitul Părinte Mitropolit a punctat importanta orei de religie şi a mesajului acesteia către inima fiecărui 
copil (A consemnat prof. Zoran Duşcă). 


Ziua Artileriei Române sărbătorită la Lugoj 


Ziua Artileriei 
Române a fost săr- 
bătorită și în orașul 
de pe Timiș printr-un 
ceremonial religios 
militar în cazarma 
Batalionului 183 Arti- 
lerie Mixtă „General 


lon Dragalina”. 
După  întâmpi- 
narea oaspeților: 


"ÎPS Mitropolit loan 
Selejan, preoți din 
cetatea  lugojeană, 
domnul viceprimar 
Cristian Galescu, 
domnii Generali 
Gheorghe Feraru și 
Mircea Mândru, cadre 
militare în rezervă și 
retragere, precum şi 
alți iubitori ai artile- 
riei, activitatea a debutat cu primirea raportului reprezentantului eșalonului superior, Col. Marcel Lică. 

După intonarea Imnului de Stat, s-a desfășurat oficierea serviciului religios, urmat de o serie de alocuţiuni 
venite a marca importanţa şi rolul Armatei și a Artileriei Române în marile războaie ale neamului românesc. Printre 
vorbitori s-au aflat: Col. lon Teca, comandantul Garnizoanei Lugoj, ce a rostit un cuvânt de bun venit oaspeţilor și 
a accentuat importanţa zilei, prin expunerea unei scurte istorii a artileriei cu importanţa prezenţei batalionului în 
urbea de pe malurile Timișului, acesta fiind continuatorul tradiţiilor militare ale tuturor structurilor existente de-a 
lungul timpului în municipiu; Col. Marcel Lică ce a dat citire ordinului Ministrului Apărării Naţionale, d-nul Vice- 
Primar Cristian Galescu ce a transmis cuvântul Administraţiei locale, în final, ÎPS Mitropolit loan, vorbind despre 
Armată şi Biserică, doi piloni de bază ai societăţii. De asemenea, Înaltpreasfinţia Sa a dăruit în dar o icoană cu Maica 
Domnului domnului Colonel (rez.) Traian Cișmașu, comandant al unităţii în anii când a satisfăcut stagiul militar, 
acesta împlinind, dealtfel și frumoasa vârstă de 90 de ani în 12 noiembrie. 

Aurmato defilare militară avându-l în frunte pe Comandantul Batalionului, Col. lon Teca. Ceremonia a luat sfârșit 
prin dezvelirea unei plăci comemorative ce marchează 175 de ani de la Înfiinţarea Artileriei Române Moderne, un 
ceremonial de binecuvântare a acestei plăci, precum și depuneri la coroane la monumentul amintit. 

Termenul de artilerie, pe care îl folosim astăzi, este cunoscut de la mijlocul secolului al XV-lea, acesta derivând 
din verbul arhaic francez „artiller”, care înseamnă arta de a construi și mânui, pe timpul luptelor, diferite mașini de 
război. Deşi noţiunea de artilerie a apărut în Evul Mediu, începuturile acesteia sunt mult mai îndepărtate. 

Descrierea evoluţiei artileriei se poate face pe fundamentul de ansamblu al dinamicii fenomenului militar autoh- 
ton, dar și la nivel european sau internaţional. Primele baterii de artilerie au apărut în ţara noastră pe 10 noiembrie 
1843, prin Porunca Domnească nr. 198, dată de domnitorul Tării Româneşti, Gheorghe Bibescu. Unirea Principatelor 
Române a generat mari şi importante transformări şi în procesul evolutiv al artileriei. În anii care au urmat, în ţara 
noastră, s-au pus bazele unei industrii specifice de fabricat şi reparat armament și muniții. Ca și celelalte arme din 
compunerea armatei noastre, artileria română își are propria ei istorie. 

După 1989 armata română a intrat într-un amplu proces de restructurare, menit să-și redimensioneze capacităţile 
de luptă și să-și adapteze strategiile potrivit noilor provocări apărute pe plan internaţional. A apărut oportunitatea 
dezvoltării parteneriatului cu alianţa NATO, pentru ca în cele de urmă România să devină ţară membră cu drepturi 
depline în această organizaţie. 

Concomitent a avut loc și o reorientare în dezvoltarea noilor concepte și politici de înzestrare a unităţilor de luptă 
cu tehnică modernă, menite a le conferi o capacitate combativă și o mobilitate, la randamente maxime. Artileria 
română, ca parte integrantă a acestui sistem, ţine pasul cu dezvoltarea tehnologiilor de ultimă generaţie, consti- 
tuind pe mai departe o componentă principală a armatei române modern (A consemnat preot Emanuel Gafiţa). 


Sfinţii Arhangheli Mihail și Gavril sărbătoriţi în protopopiatul Sânnicolau Mare 

Joi, 8 noiembrie, 
după Sfânta Liturghie, 
părintele protopop 
Marius Podereu a fost 
prezent în localitatea 
Lenauheim, la Școala 
Gimnazială, unde a 
avut loc un concurs de 
pictură pe sticlă la care 
au participat elevi de la 
școlile din Lenauheim, 
Grabaţ, Gottlob şi Tom- 
natic. 

În aceeași zi, după 
| amiază, părintele pro- 
topop a săvârșit slujba 
Vecerniei şi tăierea cola- 
i cului de rugă în Parohia 
Igriș, cu ocazia hramului 
bisericii, unde a ţinut și 
un cuvânt de învăţătură. 


Taina Sfântului Maslu la parohia Voiteg 
Duminică, 11 noiembrie a fost săvârşită Taina Sfântului Maslu de obşte în biserica cu hramul „Sfântul Mare 
Mucenic Gheorghe” din parohia Voiteg. 

La invitația P. C. Părinte Dragan Giorgiev, parohul locului au slujit P. On. Părinte loan Prisăcean, protopopul Detei 
şi P.C. Părinţi pens. Petru Gărău din Jebel şi Zaharie George, fostul paroh din Voiteg, loan Sălvan de la parohia Folea 
şi Valentin Bugariu de la parohia Birda. 

Cuvântul de învăţătură a fost susținut de Părintele Protopop care a tâlcuit prima pericopă evanghelică de la Taina 
Sfântului Maslu. Dobândirea Împărăției Cerurilor se obţine doar prin lisus Hristos. El este Samarineanul milostiv 
care vindecă suferința trupească și sufletească. Glasul lui Hristos este cel care ne întâmpină în fiecare Duminică și 
sărbătoare. De aceea şi importanţa rugăciunii comunitare din biserică pentru viața religioasă a fiecărei persoane 
în parte. 

S-au bucurat de rugăciune și de darurile Sfintei Taine a Maslului mai mulţi credincioşi din parohie, tineri şi maturi. 


Parohia  Cireșu 
a găzduit în prima 8 
duminică din Postul Bă 
Naşterii Domnului 
primul cerc pastoral- 
misionar din cuprin- 
sul Protopopiatului 
Lugoj, desfășurat 
în noul an biseri- 
cesc. Cu acest prilej, 
în biserica cu hra- | 
mul „Sfântul Mare 
Mucenic Dimitrie” 
a fost săvârşită 
Taina Sfântului 
Maslu de pr. loan 
Cerbu, protopopul 
Lugojului,  împre- 
ună cu un sobor 
de preoţi din paro- 
hiile învecinate, în 
prezenţa a numeroși 
credincioşi ai paro- 
hiei. La finalul sluj- 
bei, pr. loan Cerbu a rostit celor prezenţi un cuvânt duhovnicesc în care a vorbit despre importanţa intensificării 
rugăciunii, a săvârșirii faptelor bune și a participării la slujbele bisiericii în această perioadă înălțătoare a postului 
Naşterii Mântuitorului nostru lisus Hristos. În încheiere, preotul paroh, lon Last, a mulţumit clericilor prezenţi la 
acest eveniment, precum și credincioșilor care s-au adunat împreună cu aceștia la rugăciune, subliniind că astfel 
de întâlniri sporesc viaţa duhovnicească din parohie. 


ns Aa E aceea] 


În prima Duminică a Postului Nașterii Domnului a fost oficiată Taina Sfântului Maslu de obşte în parohiile Banloc, 
Gherman și Şipet din protopopiatul Deta. 

În biserica „Înălțarea Domnului” din parohia Banloc la iniţiativa P. C. Preot Petru Achim, parohului locului a fost 
săvârşită Taina Sfântului Maslu. Cu acest prilej au slujit: P. On. Păr. loan Prisăcean, protopopul Detei, P.C. Părinţi loan 
Ciprian Blagoe (parohia Deta), George Danciu (parohia Toager), Ciprian Boșca (parohia Banloc), Dragan Giorgiev 
(parohia Voiteg) şi Călin Negrea (parohia Gătaia). Cuvântul de învățătură a fost susținut de Preaonoratul Părinte 
Protopop care a vorbit celor prezenți despre însemnătatea Postului Crăciunului. 

La invitaţia P. C. Părinte Damian Griguţă, parohul bisericii „Înălțarea Domnului” din localitatea Gherman a fost 
oficiată Taina Sfântului Maslu. Au slujit: P. C. Părinţi loan Babeu (parohia Jamu Mare), Daniel Groza (parohia Petroman), 
loan Emanuel Popescu (parohia Ciacova), Dragoș Georgian Popovici (parohia Stamora Germană), Marius Crăciunescu 
(parohia Clopodia), Tiberiu Dan Gherasim (parohia Ferendia) și parohul locului. Predica ocazională a fost susținut 


32 Învierea 


Stana, exarhul 
mănăstirilor din 
Arhiepiscopia 
Timişoarei, P.C. 


Părinţi Dr. Marius [E 


Florescu, profesor 
la Facultatea 
de Teologie din 
Timişoara, Răzvan 
Mateș (parohia 
Blajova), lonuţ 
Mania (parohia 
Liebling), lon Liuba 
(parohia lzgar) și 


Radu Ilie (parohia 
sp 


Cerna). Cuvântul 
de învăţătură a 
fost expus de către 

L 
[] 

de părintele Marius 
Crăciunescu care 
a accentuat faptul 
că oamenii rămân 
pasivi faţă de cuvânt 
şi nu şi-l însuşesc. 
În localitatea 
Șipet la biserica cu 
hramul „Duminica 
Tuturor Sfinţilor”, 
P. C. Părinte Marcel 
Nicolae Moclinda a 
invitat credincioșii 
i la Taina Sfântului 
Maslu de obște. 
Soborul slujitorilor 
a fost format din P. 
Cuv. Arhim. Simeon 


părintele Marius Florescu. Acesta a 


| tâlcuit cea dintâi pericopă evanghelică 


citită la această Sfântă Taină. În chipul 
Samarineanului Milostiv îl vedem pe 
Hristos care tămăduiește rănile, așează 
pe bolnav în casa de oaspeţi (Biserica), 
spitalul duhovnicesc care vindecă orice 
boală şi neputinţă. Înţelesul eshatologic 
al Evangheliei îl constituie întoarcerea 
Samarineanului care semnifică a doua 
venire a Mântuitorului. 

S-au împărtășit de darurile credinţei 
în prima Duminică a Posrului Nașterii 
Domnului mai mulţi credincioși ai fie- 
cărei parohii. 

În organizarea Școlii Gimnaziale și al Parohiei Ortodoxe din Mașloc s-a desfăşurat în 16 noiembrie Carnavalul 
toamnei la școala din localitate. O manifestare plină de culoare și de bogăţie specifică anotimpului culegerii roadelor. 
Potrivit tradiţiei, toamna este anticipată încă de la Probejenie (6 august) când „berzele se duc, iar șerpii, șopârlele, 
gușterii și toate jigănile intră în pământ”. Peste doar două săptămâni, la Sântămăria Mare (15 august), o practică 
îndătinată are aceeași funcţie, de a semnala încheierea anotimpului călduros, întrucât în întreg spaţiul românesc 
acesta este punctul terminus al văraticului oilor. În sfârșit, după încă o lună, la Ziua Crucii (14 septembrie), credinţa 
după care „pământul se închide pentru unele vietăţi', mai exact pentru șerpi și pentru insecte, punctează o a treia 
- şi ultimă - frontieră a timpului estival. (Otilia Hedeșan, Lecţii despre Calendar. Curs de folclor, Editura Universităţii 
de Vest, Timișoara, 2005, p. 329-330). 

Activitatea de la Mașloc a fost pregătită și realizată ca o serbare în prag de toamnă. S-au recitat poezii și s-au 
interpretat cântece tematice acestui anotimp de copii. Au participat cele cinci clase ale ciclului primar (clasa pre- 
gătitoare și cele 4 elementare). În cadrul serbării fiecare elev a fost reprezentantul unei legume sau al unui fruct 
din Legenda folclorică a creaţiei fructelor și legumelor. 

De această activitate s-au îngrijit prof. Maria Pavlovici-Pătruţ și părintele prof. dr. Iliia Pavlovici-Pătruţ împreună 
cu celelalte cadre didactice ale școlii. 


La finele lunii noiembrie s-a desfășurat etapa zonală a concursului judeţean de creaţie religioasă Sfântul Iosif cel 
Nou de la Partoș, în 10 centre din cuprinsul eparhiei noastre: la Colegiul Naţional Pedagogic „Carmen Sylva”Timișo- 
ara, Parohia Timişoara Viile Fabric, Dumbrăviţa, Belinţ, Cărpiniș, Deta, Făget, Lenauheim, Lugoj şi Sânnicolau Mare. 

Ajuns la ediţia a VIII-a, concursul are drept scop dezvoltarea spirituală, morală și culturală a elevilor prin inten- 
sificarea cooperării şi colaborării în domeniul învăţământului religios preuniversitar între Biserică, Şcoală, familie 
și comunitate. 

Joi, 22 noiembrie a.c.. parohia Timișoara Viile Fabric a găzduit desfășurarea etapei zonale a concursului. Com- 
petiția s-a derulat pe șase secțiuni pe tema dată (Marea Unire: credinţă și jertfă): 

- clasele II-IV: - memorare şi recitare de poezie religioasă; 

- realizare de desen religios (în ziua concursului). 

- clasele V-VIII: — realizare de desen religios (în ziua concursului). 

- clasele VII-VIII: — scriere şi prezentare de eseu religios. 

- clasele V-VIII: — interpretare de priceasnă bisericească; 

- interpretare de cântare bisericească psaltică. 

La acest centru, au participat elevi de la școlile gimnaziale din Timișoara. 

„Pentru noi, elevii, 1 decembrie 1918 începe la ora de istorie, unde ni se arată că românii subjugaţi de cotropi- 
torii străini, au dorit ca, după jertfa ostașilor din Primul Război Mondial, să se unească într-un singur cuget și-ntr-o 
singură simţire, și, de asemenea, începe la ora de religie, unde am învăţat despre purtarea de grijă și implicarea 
Bisericii Ortodoxe, despre episcopul și, mai apoi, primul patriarh Elie Miron Cristea, despre preoții care și-au adunat 
poporul pe Câmpia lui Horea la Alba Iulia” (eleva Carina Glatt, clasa a VIII-a C, Școala Gimnazială nr. 21 „Vincențiu 
Babeş” din Timişoara) 

„Străbunii au câștigat cu greu și mari jertfe aceste daruri, dar mai greu este generaţiei mele să le păstreze. E greu 
pentru că tentaţiile sunt mari, atât din exteriorul cât și din interiorul fiinţei acestui neam. Vreau să știi (România mea) 
că nu este totul pierdut. Noi te iubim, chiar dacă uneori nu știm să-ți arătăm. Te iubim Grădina Maicii Domnului, 
așa cum Dumnezeu ne-a arătat ...” (eleva Flavia Berbentea, clasa a VIII-a, Școala Gimnazială nr. 7 „Sfânta Maria” 
din Timișoara) 

„Marea Unire a însemnat, în primul rând - dragostea și binefacerile lui Dumnezeu revărsate peste acest popor, 
în al doilea rând - bunătatea unei întregii naţiuni. În anul Centenar, gândul ni se îndreaptă spre cei care au creat 
această ţară, spre cei care s-au jertfit pentru Marea Unire. Viitoarea generaţie este cea care va duce povestea mai 
departe” (eleva Ana-Maria Dumitru, clasa a VIII-a, Școala Gimnazială nr. 16 „Take lonescu” din Timişoara) 

Concursul este organizat de Parohia Ortodoxă Română Timișoara Fabric Est, Inspectoratul Şcolar Judeţean 
Timiş, Arhiepiscopia Timişoarei și Colegiul Naţional Pedagogic „Carmen Sylva”Timișoara, în colaborare cu Consiliul 
Judeţean Timiș, care asigură cofinanţarea lui, fiind inclus pe agenda culturală 2018. 

Concursul judeţean de Religie „Sfântul Iosif cel Nou de la Partoș”, faza Deta 
D= DD Luni, 19 noiem- 
brie s-a desfășurat 
la Liceul Tehnologic 
„Sfântul Nicolae” 
din Deta cea de-a 
VIII-a ediție a Con- 
cursului Judeţean 
de Religie „Sfântul 
losif cel Nou de 
la Partoș” Tema 
din acest an a fost 
„Credinţă și Jertfă”. 
În deschidere 
P. (E: Părinte 
Ciprian Boșca 
responsabilul de 
cateheza parohială 
din Protopopiatul 
SE P$ | d Sa „Deta a primit 
FAT |-—) E O SS > pe concurenţi şi 


însoțitorii lor (părinţi, profesori și preoți) printr-un cuvânt de bun venit. A amintit apoi, de importanţa Concursului 
prin care se consolidează și se verifică cunoștiinţele religioase. Elevii ajunși în comunităţile pe care le reprezintă 
pot deveni mici apostoli mărturisitori ai credinţei. 

Prof. Letiţia Morariu, directorul Liceului din Deta a apreciat că organizarea acestui Concurs religios în școală 
reprezintă un eveniment frumos. 

La această ediţie zonală au participat copii care au reprezentat școlile și parohiile din: Banloc, Birda, Ciacova, 
Deta, Gătaia și Liebling iar juriul a fost compus din: Prof. Letiţia Morariu, Prof. Lucian Tuturigă, P. C. Părinţi Doru 
Melinescu și Ciprian Boșca. 

Concursul s-a desfășurat pe secţiuni: recitare de poezie, priceasnă, cântare psaltică și desen la care s-au înscris 
26 de elevi din clasele II-VIII. 

Pe lângă poeziile, pricesnele și desenele religioase, copiii au mărturisit de aniversarea Centenatului Marii Uniri. 
Între poeziile cu această tematică amintim: „Unirea”, „Hora”, „Eroii”, desenele: „Harta românească”, „Delegaţie de 
oameni spre Alba Iulia”, „Episcopul Miron Cristea”. 

Eseul „Țara şi poporul”a amintit de contribuţia Bisericii Ortodoxe Române la dezvoltarea societăţii, însoţirea și 
jertfa clericilor și mirenilor pentru realizarea unităţii naţionale. 

Îmbucurător a fost faptul că cei care au prezentat lucrările artistice le-au însoţit de comentarii lămuritoare. Astfel 
chipul episcopului Miron Cristea a fost însoţit de informaţia că la Alba lulia după săvârşirea Sfintei Liturghii, acesta 
a rostit Rugăciunea îngenuncherii. 

După jurizare elevii participanţi au fost răsplătiți cu premii şi menţiuni sub forma unor cărți religioase și istorice. 
Câștigătorii Premiului | de la toate secțiunile s-au calificat la faza judeţeană care se va desfășura în 3 decembrie la 
Timişoara. 

Secţiunea: Poezie: Premiul | Popa Anisia (Liceul Teoretic Gătaia); 

Eseu: Premiul | Vălean Alexandru (Școala Gimnazială Birda); 

Cântare psaltică: Premiul | Orășanu Alexandru (Liceul Teoretic Gătaia); 

Priceasnă: Premiul | Scrofan Denisa (Liceul Teoretic Gătaia); 

Premiul | Sabadoșş Anda (Școala Gimnazială Liebling); 

Desen (II-IV): Premiul | Nicolin Amelia (Liceul Teoretic Gătaia); 

(V-VIII): Premiul | Lupan Damian (Liceul Teoretic Gătaia). 

Școala Gimnazială din Birda a fost reprezentată 8 copii: Elevul Vălean Alaxandru a obținut Premiul | la secțiunea 
eseu; Premiul III Frangloglu Gabriela (Priceasnă); Menţiunea I: Marcu Alexandra (Poezie); Murgea Cristian (Desen); 
Menţiunea a Il-a: Noje Flavia (Poezie); Radu Loredana (Desen); Menţiunea a III-a: Pop Maria și Prună Sara. 

Felicitări tuturor participanţilor, organizatorilor și coordonatorilor implicaţi în derularea acestui Concurs. 

Duminică, 18 noiembrie, în biserica „Învierea Domnului” 
din Belinţ, a fost oficiat de preoţii parohiei un parastas spre 
pomenirea slujitorilor, a ctitorilor sfântului locaș, clerici şi 
mireni şi a tuturor celor care, de-a lungul anilor, s-au ostenit 
şi au slujit comunitatea belințană. 

„Aflându-ne în anul centenar de sărbătorire a făuritori- 
lor Marii Uniri, au fost pomeniţi, în rugăciunile noastre, și 
cei opt participanţi la Marea Adunare Naţională de la Alba 
! lulia din 1 decembrie 1918. Aceștia, în frunte cu părintele 
protopop Gherasim Sârbu, au transmis gândul belinţenilor, 
unul pentru toţi cei care simțeau românește în Transilvania 
şi Banat: Noi vrem să ne unim cu Ţara! De asemenea, au fost 
evocaţi, ca făuritori ai unui viitor mai bun pentru urmașii lor, 
eroii Belințului căzuţi pe câmpurile de luptă din primul și al 
doilea război mondial, precum și sergentul Dimitrie Lăză- 
rel Lăzărescu, portdrapel al primului batalion de voluntari 
bănăţeni, format la Darniţa, lângă Kiev, care a fluturat trico- 
lorul românesc în pofida gloaţelor inamice în marile bătălii 
din vremea celei dintâi conflagrații mondiale. Pentru cinstirea 
memoriei unor asemenea oameni și a faptelor lor, după ofi- 
cierea parastasului, credincioșii s-au adunat la casa unde a 
locuit Dimitrie Lăzărel, prilej cu care a fost dezvelită și sfinţită 
o placă comemorativă”, a menţionat pr. Daniel Otescu. 

Seria de evenimente dedicate centenarului Marii Uniri a 
continuat luni, 19 noiembrie, la școala din Belinţ cu activităţi 
educative interactive ce au conţinut o tematică specială, la 
care au luat parte elevi din clasele a V-a și a VI-a. Cu această 
ocazie, doamna Camelia Lăzărescu și preotul paroh Daniel 
Otescu, au împărtășit elevilor momente ale evoluţiei Româ- 
niei din vremea Primului Razboi Mondial, le-au vorbit des- 

pre participarea bănaţenilor la Marea Bătaie, dar şi a 
despre jertfa de sânge plătită de cei șaptezeci și opt 
de eroi ai Belințului, căzuţi atunci pe câmpurile de 
luptă. Un loc special în întâlnirea cu elevii l-a avut 
tematica referitoare la Marea Unire și„ descoperirea” 
participanţilor comunităţii noastre la acest fericit şi 
decisiv moment pentru istoria noastră națională, şi 
anume: protopopul Gherasim Sârbu, învățătorul 
Constantin Pava, cărora s-au alăturat țăranii: Con- ; 
stantin Adam (Tuia), Toma Haţeg (Talpeş), Dimitrie 
Marcu (Peşteanu), Constantin Mateica (Miciconi), 
Gheorghe Mateica (losa) și loan Trufaş (Boambă) 
şi 1 negustorul: Ştefan Bădescu. Copiii au avut pri- 
lejul de a afla că strămoșii lor au dus cu ei la Alba 
lulia un tricolor pe care scria, la propriu, „UNIRE” şi 


„TRĂIASCĂ ROMÂNIA MARE”, purtat fiind de același EA în (Aa ra 
Dimitrie Lăzărel Lăzărescu. ] | ]] 

La final, elevii participanţi au fost îndemnați să JAI GA 
ducă mai departe memoria celor cărora le datorăm AN Nezaielltle, | Ş 
naşterea noastră într-o Românie mare şi liberă, jertfa | mm 

lor obligându-ne să fim mai uniţi și responsabili pen- 
tru viitorul nostru, în fapt al urmașilor noștri. 

Manifestările dedicate Centenarului au conti- 
nuat vineri, 23 noiembrie, când în biserica parohi- 
ală Belinţ s-a desfăşurat faza zonală a concursului 
județean „Sfântul Iosif de la Partoş”, având ca temă 
Marea Unire: credinţă și jertfă. 

Au participat 32 de elevi, din clasele a Il-a — a VIII- 
a, provenind din localităţile Belinţ, Chizătău, Balinţ, 
Topolovăţul Mare și Boldur, la toate cele şase secțiuni 
ale concursului: desen, recitare poezie, scriere eseu, cântare psaltică și interpretare priceasna. La acest eveniment, 
elevii au fost însoțiți de profesorii de religie coordonatori. Comunitatea noastră a fost reprezentată de unsprezece 
elevi, dintre care Băran Andreea, clasa a VIII-a și Stoița Vlăduţ, clasa a VI-a, au obţinut locul | la secţiunile scriere 
eseu, respectiv realizare desen, calificându-se la faza finală, care va avea loc la Timișoara. Eleva loana Maria Otescu 
a obţinut premiul special al juriului pentru eseul realizat. De remarcat este și momentul patriotic susţinut de ele- 
vele Daria Șoldan, Mitrache Natalia, Boandă Andreea și elevul Radu Ştefan, care au emoţionat întreaga asistenţă. 

Nădăjduim ca programele comemorative desfășurate în parohia noastră să sensibilizeze conștiința comunităţii, 
pentru ca fiecare să înțelegem, la adevărata valoare binecuvântarea Bunului Dumnezeu, Cel Care ne-a învrednicit a 
trăi astazi într-o Românie a noastră. Nu în ultimul rând, trebuie să ne amintim mereu că fără credinţa, jertfa,curajul, 
smerenia, lacrimile și sângele înaintaşilor noștri, noi nu am fi avut ocazia de a sărbători Centenarul. 


Lansare de carte în biserica din Birda 

Marţi, 27 noiembrie a avut loc o triplă lansare de carte în biserica cu hramul „Nașterea Maicii Domnului” din 
parohia Birda. Cu acest prilej au fost vernisate două expoziţii. Prima, parte a Colecţiei de Arheologie și Etnografie 
„Gheorghe Rancu”din $opotu Vechi a fost realizată prin bunăvoința D-lui prof. Gheorghe Rancu, redactorul revistei 
„Almăjul”. Printre exponate se rânduiesc: obiecte personale care au aparținut generalului Traian Doda dar și obiecte 
care au aparținut militarilor din Primul Război Mondial: arme și echipament militar, truse de igienă personală, 
cărţi, decoraţii. Cea de-a doua expoziție oferă privitorilor: carte tematică cu privire la Marea Unire (Documente, 
memorialistică, sinteze, studii, monografii). Cele două expoziţii pot fi văzute în biserica din Birda până la sărbă- 
toarea Sfântului Apostol Andrei. 

P.C. Părinte Valentin Bugariu a prezentat două cărți acum lansate. Studiul Biserica românească din Banat și Marea 
Unire, Editura Partoș, Timişoara 2018, realizat de P. C. Pr. Prof. Dr. Daniel Alic. Lucrare de pionierat în domeniu ce se 
distinge prin bogăţia datelor, sursele de documentare (carte, presă, arhivă) dar și organizarea conţinutului, oferă 
cititorilor o cronologie detaliată a evenimentelor din preajma Unirii, a contribuţiei clerului bănăţean la constituirea 

Consiliilor Naţionale locale și a Gărzilor Naţionale. Ierarhi, consilieri bisericeşti, profesori de teologie, protopopi, 
preoți și credincioşi au reprezentat Biserica la Marea Adunare Naţională de la Alba Iulia. 

Al doilea volum, Ciudata viață a cuvintelor. Publicistică |, Editura Tiparniţa, Arad, 2010, 303 p. oferă cititorilor 
articole publicate de Profesorul G. |. Tohăneanu în revista timişoreană „Orizont” în perioada 1990-2005. Cartea se 
înscrie tematic Centenarului promovând unitatea limbii române. „Cum de la văraticul din goliștea Carpaţilor până 
la iernaticul de la șesuri e drum, nu glumă, care trebuia bătul periodic se poate afirma răspicat că acest neîntrerupt 
cutreier dinspre munte către câmpie și invers, ritmat nu numai de zvonul tilincilor, ci și de perindarea anotimpu- 
rilor, a contribuit în mare măsură la statornicirea graiului mioritic unitar, condiţie de chezășie a conștiinței unității 
naţionale” (p. 125-126). 

Pr. Prof. Dr. Daniel Alic a prezentat cartea Gătaia. Monografie, 2018.,,„Monografia se doreşte un act de constire a 
înaintașilor, de admiraţie a culturii și civilizației bănăţene din vremuri de mărire. lar tipărirea volumului în anul 1918, 
o amintire smerită la 100 de ani de la Marea Unire de la 1 Decembrie 1918, pentru eroii căzuţi pentru libertatea, 
independenţa și unitatea tuturor românilor” arată părintele Valentin Bugariu în Argument (p. 8). 

Trecând la conţinut, -apreciază Pr. Prof. Daniel Alic- remarcăm faptul că autorul a folosit informaţie iestorică 
diversă, culeasă din arhive bisericești și laice, din cărţi și studii, din scrieri literare şi memorialistice, din periodicole 
vremii şi din surse orale. Finețea limbajului cărţii ne descoperă vocaţia literară a autorului, care a reușit să creeze 
un text eminamente istoric, dar fără asperităţile și laconismul de multe ori întâlnit în textele istorice”. 

Vernisarea celor două expoziții precum și lansarea celor trei volume a fost vegheată de candela recunoștinţei 
față de jertfa înaintaşilor. Credinţa și iubirea de patrie sunt și astăzi coordonatele vieții spirituale a românilor. 


Duminică, 25 noiembrie a fost oficiată Taina Sfântului Maslu de obște în biserica cu hramul „Adormirea Maicii 
Domnului” din parohia Percosova. 

La invitaţia P. C. Părinte paroh Sebastian Andrei Petrescu au slujit P. On . Părinte loan Prisăcean, prototopopul 
Detei și P. C. Părinţi Virgil Roșu (parohia Pădureni), loan Sălvan (parohia Folea), Valentin Bugariu (parohia Birda), 
Zoran Milovanov (parohia Berecuţa) și Tiberiu Dan Gherasim (parohia Ferendia). 

Cuvântul de învăţătură a fost susținut de Preaonoratul Părinte Protopop care a vorbit despre cele ce l-ar fi 
desăvârşit pe Dregătorul bogat din Evanghelia de la Luca 18, 18-27: faptele bune, pocăinţa şi împărtășirea cu 
Sfintele Taine care însă pot fi practicate de creștini mai cu seamă în acest post al Nașterii Domnului. 

După otpustul Sfintei Taine, copiii din parohie au colindat pe credincioșii prezenţi în biserică. 

În zilele de 15-16 noiembrie s-a desfăşurat în Şcoala Primară din Sângeorge şi Şcoala Gimnazială din Birda 
Concursul „Bucuria Naşterii Domnului în suflet de copil”. Iniţiat de Inspectoratul Școlar Judeţean Timiş, Consiliul 
Judeţean și Arhiepiscopia Timișoarei și ajuns la cea de a VI-a ediţie Concursul are ca scop final: „Afirmarea credinţei 
ortodoxe prin aplicarea învăţăturii dreptei credinţe și prin integrarea valorilor, a cunoștiinţelor și a deprinderilor 
religios-morale în viaţa personală și a comunităţii”. 

Concursul a fost realizat prin efortul prof. Doru Popa, titularul Catedrei de Religie Ortodoxă de la Școala din 
Birda. În acest an au participat 15 copii (12 la Birda și 3 la Sângeorge) de la clasa a II-a, care după desfăşurarea 
testului scris au obținut premii, menţiuni și diplome de participare. 

La Sângeorge au fost obţinute următoarele rezultate: Stoianovici Caius (Premiul 1); Drăghici Alexandru (Premiul 
II) şi Moise Gabriela (Premiul III). 

La Birda s-a înregistrat urmăroarea 
situaţie finală: Damian Alice-Bianca, 
Pomuţ Roxana Gabriela (Premiul 
Il); Noje Tania-Teodora (Premiul II); 
Murgea Cătălin-Florin (Premiul III); 
Pașca loan-Nicolae (Menţiunea |); 
Radu Andreea-lonela (Menţiunea 
a ll-a); Potroacă Gabriela-Andreea 
(Menţiunea a III-a). Diplome de Parti- 
cipare au obţinut următorii elevi: Boer 
Andreea-lonela; Cocoș Cristian-loan; 
Mancaș Alexandru-Marian și Matei 
David. 

Și în anul acesta de succesul aces- 
tui concurs s-au ocupat alături de 
prof. Doru Popa și prof. Sorina Oniţa, 
directorul Școlii și prof. Maria Miron. 

La Praznicul Intră- | 
rii în Biserică a Maicii 
Domnului (21 noiem- | 
brie) preşcolarii de la | 
Grădiniţa P. N. Birda | 
şi elevii claselor pre- | 
gătitoare - a IV-a au | 
participat la Sfânta 
Liturghie. 

După ce s-au măr- | 
turisit, copiii s-au 
împărtășit cu Trupul [5 
şi Sângele Domnului. ÎN 
Aceștia au fost însoțiți 
la biserică de către 
profesori şi învăţători. 
Sărbătoarea a debutat 
cu slujba Privegherii 
compusă din Vecernia 
unită cu Litia şi Utrenia. : Ls k- 

Activitatea liturgică a fost cuprinsă în Acordul de Parteneriat încheiat între Școală și Biserică. La final, copiii au 
primit daruri din partea Parohiei. 


În cadrul Protopopiatului Sânnicolaul Mare se găsesc două locașuri de în cu iadul Sfântul Mare Mucenic 
Dimitrie Izvorâtorul de Mir: capela din parohia Comloșu Mic și biserica din parohia Satchinez. 

Părintele protopop Marius Podereu a fost prezent la Sfânta Liturghie în mijlocul credincioșilor din Comloșu Mic, 
iar după amiază, la vecernie în Parohia Satchinez, unde a rostit și cuvântul de învaţătură despre viața și martiriul 
marelui Mucenic Dimitrie. 

Miercuri, 28 noiem- 
brie, s-au împlinit 100 de 
ani de la Unirea Bucovi- 
| nei cu România. Pentru 
îi a aniversa acest eveni- 

i ment în biserica cu hra- 
I mul „Sfinţii Arhangheli 
Mihail şi Gavriil”din loca- 
litatea Sângeorge, filie 
a parohiei Birda a fost 
3 realizatun program reli- 

gios-patriotic pregătit și 
prezentat de preşcolarii 
şi elevii de la Grădiniţa 
1 cu Program Normal şi 


Prof. Ştefania Cercega. 

Aniversarea a debutat cu slujba de Tedeum și o rugăciune de pomenire a luptătorilor pentru unire. Au fost 
amintiţi cu acest prilej Mitropolitul Vladimir Repta, lancu Flondor, Sextil Pușcariu, profesorii de teologie: Teodor 
Tarnavschi, Juvenal Ștefanelli, Isidor Onciul, Eusebiu Popovici, Dimitrie Dan, preoţii lraclie Porumbescu și Simion 
Florea Marian. 

La otpustul slujbei religioase, P. C. Părinte Valentin Bugariu, parohul locului a susținut cateheza cu tema: „100 
de ani de la Unirea Bucovinei cu România. Contribuţia Bisericii”. 

Copiii au recitat poezii şi au interpretat cântece patriotice. Între versurile recitate amintim Moștenirea de Otilia 
Cazimir, Românașul de Vali luraşcu şi La Bucovina de Mihai Eminescu, iar între cântece „Fraţi români din lumea 
întreagă” al îndrăgitei interprete Mariana Deac. 

Elevii îndrumați de prof. Mioara Miron au pregătit și o planșă tematică „Bucovina la 100 de ani”. Planșa a con- 
stituit suportul ilustrativ al catehezei. Bucuria sărbătorii, entuziasmul copiilor îmbrăcaţi în costume naţionale și 
darurile realizate de către aceştia pentru acest eveniment, pancartele tricolore au dat sărbătorii o culoare aparte. 


În a treia duminică : 
din postul Nașterii | 
Domnului, în parohia 
Criciova din Protopo- 
piatul Lugoj a fost ofi- 
ciată Taina Sfântului 
Maslu de obște. După 
săvârșirea Sfintei Litur- 
ghii, un sobor de preoţi 
din parohiile înveci- 
nate și de la parohii 
lugojene, împreună cu 
pr. loan Cerbu, proto- 
popul Lugojului, au ofi- 
ciat Sfânta Taină a Mas- 
lului. Au fost prezenți 
mulți credincioși, veniţi 
să se roage pentru vin- 
decarea  trupeascăși 
sufletească, păstrând 

astfel tradiţia ca în fiecare perioadă de post, întrega comunitate din Criciova să se adune la rugăciune ân cadrul 
Tainei Sfântului Maslu. 

În cadrul cuvântului de învăţătură rostit, pr. loan Cerbu, a evidenţiat perioada de pregătire în care ne aflăm, 
aducându-ne aminte de evenimetele biblice petrecute în cetatea ierihonului, totodată făcând apel la conştiinţa 
fiecăruia de a deveni mai buni, lăsând la o parte invidia și celelalte păcate care decurg din orbirea sufletească de 
care suferim. 

Răspunsurile la slujbă au fost oferite de corul parohiei dincare fac parte foarte mulţi copii (A consemnat pr. 
Claudiu Subescu). 


Prăznuirea Sfântului Apostol Andrei, cel întâi chemat, Ocrotitorul României în parohia Birda din protopopiatul 
Deta a debutat în ajun cu oficierea Slujbei Privegherii (Vecernia unită cu Litia și Utrenia). Vineri a fost săvârșită 
Sfânta Liturghie. Au slujit cu acest prilej P.C. Părinte Călin Negrea de la parohia Gătaia și Valentin Bugariu, parohul 
bisericii cu hramul „Nașterea Maicii Domnului” din parohia Birda. 

Răspunsurile liturgice au fost date de Corul „Doina”al Parohiei Gătaia dirijat de cântăreţul bisericesc Liviu Ţâţu. 
La momentul potrivit mai mulţi copii s-au împărtășit cu Trupul și Sângele Domnului. 

Cuvântul de învățătură a fost pregătit şi susținut de părintele Călin Negrea. Sfântul Apostol Andrei este cel care 
L-a mărturisit pe Hristos, L-a propopvăduit în pământul românesc dintre Dunăre și Mare. Poporul românesc este 
creștin prin predică apostolică deosebindu-se de celelalte popoare care au fost încreștinate începând cu regele 
și încheindu-se cu supusul acestuia. Poporul românesc are astfel și un model de urmat și în ceea ce privește măr- 
turisirea lui Hristos. 

După otpustul Sfintei Liturghii, interpreţii Denisa Scrofan și Alexandru Orășanu au interpretat cântece patriotice 
tradiționale. Același tip de cântece la care s-au adăugat și colinde au fost interpretate și de membrii Corului „Doina”. 

A fost răsplătită contribuţia la dezvoltarea activităţii corale la Birda prin acordarea „Diplomei de Onoare” d-lui 
Prof. lon Petrescu, cel care între anii 1995-1997 a format și condus Corul Parohiei Birda. 

Nou număr al revistei parohiale „Arhanghelul” (nr. 28 / 2018) 


Ajunsă în cel de-al VII-lea an de apariţie neîntreruptă revista trimestrială de cultură și religie rurală „Arhanghelul” 
oferă credincioșilor din Birda și Sângeorge, cât și iubitorilor de presă locală, cel de-al 4 număr pe anul 2018. 
Editorialul, „1 Decembrie 1918. Prezențe clericale bănăţene ([l)” iscălit de P. C. Părinte Prof. Dr. Daniel Alic ilus- 
trează în cuprinsul a 3 pagini -1; 5; 6- organizarea locală a românilor, peripeţiile acestora în drumul spre Alba Iulia, 
constituirea Adunării Naţionale și rezultatele acesteia. 
Rubrica „Tinere condeie” prezintă realizările copiilor în poezie, proză și desen tematic. Eseul „Credinţa - Un 
mijloc prin care dobândim libertatea” conceput de elevul Vălean Alexandru a fost prezentat la secțiunea Eseu în 
cadrul Concursului Județean de Religie „Sfântul losif cel Nou de la Partoș”. Studiul a obţinut Premiul | la faza zonală 
de la Deta (19 nov.) și Menţiunea IV la faza judeţeană (3 dec.). 
Paginile „Restituiri” și „Documentar”înfăţișează contribuţii diverse: monografice („In memoriam Florin Medeleţ” 


Biserica lui Mateiu Basarab și a lui Varlaam, maica spirituală a neamului românesc, 
care a născut unitatea limbei și unitatea etnică a poporului 


(M. Eminescu) 


Arhanghelul 


Revistă trimestrială de cultură și religie rurală, editată de Asociatia „A 


Editorial: 


Arhanghelul” din Birda, 2018, an VII, nr. 4 (28) 


1 Decembrie 1918. Prezențe clericale bănăţene la Alba Iulia (11) 


Consiliul de la Arad a mai anunţat că la 
adunarea preconizată în luna decembrie au fost 
invitați episcopii români,  vicarii, delegaţii 
consistoriilor şi toți protopopii tractuali, prin 
urmare, aceştia „nu au lipsă a fi aleşi între delegaţii 
cercurilor electorale” (Ibidem, p. 99). 

Urmare acestui act, 
episcopii de la Arad şi 
Caransebeş au trimis o 
circulară  protopopilor şi 
administratorilor  protopo- | 
peşti, prin care i-a înştiinţat 
că „datorită meritelor ne- 
pieritoare ale Bisericii [...] 
naţionale câştigate în de- 
cursul veacurilor în 
serviciul ființei noastre bn 
etnice şi totodată ca ş 
recunoaştere a legăturilor 
sfinte dintre poporul 
credincios şi slujitorii 
Bisericii”, sunt invitați la 
preconizata Adunare Naţio- 
nală Română, unde vor participa cu drept de vot. În 
aceeaşi pastorală a îndemnat protopopii să transmită 
preoților şi credincioşilor să se prezinte în număr cât 
mai mare la viitoarea adunare. (Constantin 
Brătescu, Protopresbiterul Andrei Ghidiu (1549- 
1937). Între Biserică şi Neam, Editura Dalami, 
Caransebeş, 2006, p. 76). 

Pentru a-şi alege delegaţii la Marea Adunare 
Naţională, Consiliul Naţional Român din 
Caransebeş s-a întrunit în 10/23 noiembrie 1918, 
sub preşedinţia protopopului Andrei Ghidiu, cel 
care din anul 1884 a fost un luptător activ al cauzei 
naţionale româneşti şi i-a ales ca delegaţi pe Ion 
Gore din Mehadia, Nicolae Ivănescu din Marga, dr. 


Alexandru Murariu din Caransebeş, [lie Român din 
Domaşnea şi dr. Ion Sârbu din Rudăria. În aceeaşi 
zi, cei aleşi au primit mandate semnate de 
protopopul Ghidiu. (Ibidem, p. 75). Şi în celelalte 
localități ale Episcopiei Caransebeşului, prin 
implicarea preoţilor, care, de regulă, erau preşedinţii 
consiliilor naţionale româneşti, s-au făcut alegerile 
delegaților pentru fiecare 
cerc electoral, care au 
delegat, la rândul lor, cei 
cinci reprezentanţi ai româ- 
nilor la Marea Adunare 
Naţională. (loan Munteanu 
] (coordonator), Făurirea 
: pi statului unitar roman... p. 
119-160). 

In şedinţa plenară a 
|| Consistoriului eparhial din 
| 14 noiembrie 1918, şedinţă 
prezidată de către episcopul 
Miron Cristea, s-a hotărât 
ca delegat din partea 
Episcopiei Caransebeşului 
la Marea Adunare Naţio- 
onală să fie dr. Cormel Cormean, secretarul 
consistorial. (Foaia  Diecezană, Caransebeş, 
XXXIII, 1918, nr. 45 din 18 noiembrie, p. 4). 

Miron Cristea a invitat la Alba Iulia 
profesorii de la Institutul Teologic şi Pedagogic, 
care au convocat corpul profesoral de la cele două 
institute ca să delege reprezentanţi pentru Adunarea 
de la Alba-Iulia. (Serviciul Judeţean al Arhivelor 
Naţionale (S. J. A. N.), Caraş-Severin, Fond 
Institutul Teologic Diecezan Caransebeş, dosar 
1/1918-1919, fila 1). 


Pr. Prof. Dr. Daniel Alic 
(Continuare în p. 5) 
l 


Valentin 
parohiale 


” 


de preotul 
Bugariu) şi 
(„Istoria localităţii Folea 
a părintelui loan Sălvan, 
parohul bisericii „Sfântul 
lerarh Nicolae” din loca- 
litate). 

„Cronica parohi- 
ală” de-a lungul a două 
pagini (7-8) prezintă 
activităţile religioase, 
catehetice și misionare 
realizate de Parohia Birda 
în perioada 30 ianuarie — 
30 martie a. c.. 

Acest număr este 
dăruit împreună cu un 
calendar creștin-ortodox 
de buzunar pe anul 2019. 

Revista poate fi 
achiziționată de la paro- 
hia Birda, la bisericile din 
comună şi Sîngeorge, dar 
poate fi consultată și pe 
site-ul: http://wvww.bana- 
terra.eu/biblioteca/sites/ 
default/files/arhanghe- 
lul_ nr. 4 2018.pdf. 

Înaltpreasfinţitul 
Părinte loan, 
Arhiepiscopul Timişoarei 
şi Mitropolitul Banatului a 
fost prezent de sărătoarea 
Intrării în Biserică a Maicii 
i Domului în mijlocul 

credincioșilor din Parohia 
Sânandrei Colonie, din 
cadrul  Protopopiatului 
Timişoara II, dar și a obștii 
monahale de maici de 
aici. 

Înaltpreasfinţia Sa 
a participat la Sfânta şi 
Dumnezeiasca Liturghie 
oficiată de către părin- 
tele Marius Sfercoci, sec- 
retar eparhial împreună 
cu părintele paroh Teodor 
Cocan, dar și de alţi preoți 
și diaconi de la catedrala 
mitropolitană din Timişoara, în capela cu rien “Sfântul Proroc llie Tesviteanul” Alături de enoriaşi, la slujbă au 
participat mai mulţi credincioşi timişoreni şi localnici din parohiile învecinate, precum şi oficialități locale și judeţene. 
Răspunsurile liturgice au fost date de corul de maici de la acest așezământ, dar și de monahii de la Centrul eparhial. 

În cuvântul de învăţătură adresat celor prezenţi, Înaltpreasfinţitul Părinte Mitropolit loan a vorbit despre Maica 
Domnului, cea care este mijlocitoarea noastră a creștinilor în faţa tronului lui Dumnezeu. După acest moment 
Chiriarhul alături de toţi credincoșii prezenţi s-a deplasat la paraclisul cu hramul Intrarea în Biserică a Maicii Dom- 
nului, locaş aflat în contucţie. 

Cu această ocazie, Mit- 
ropolitul Banatului a ros- 
tit o rugăciune de bine- 
cuvântare a lucrărilor în 
incinta acestui paraclis, 
îndemnându-i pe cred- 
incioși și obștea de maici 
de aici, să stăruie în dra- 
gostea lui Hristos Dom- 
nul nostru şi a Maicii Sale, 
Preasfânta Născătoare 
de Dumnezeu. 

Parohia  Sânandrei 
Colonie din Protopopia- 
tul Timişoara II cuprinde 
70 de familii cu aproxi- 
mativ 190 de credincioşi. 
Slujbele religioase sunt 
oficiate în capela paro- 
hială cu hramul “Sfântul 
Proroc llie Tesviteanul”. 

AGENDA ÎNALTPREASFINŢITULUI 
PĂRINTE MITROPOLIT IOAN AL BANATULUI 


2 octombrie 

- A primit pe preotul paroh Doru Meli- ! 
nescu, de la parohia Timișoara Aeroport, 
din protopopiatul Timișoara II; | 

- A vizitat șantierul de la imobilul din 
strada Moise Nicoară nr. 17, viitorul sediu 5 
administrativ al Oficiului protopopesc | 
Timişoara II; 

- A participat la manifestarea dedicată 
"Zilei Republicii Germaniei”, desfăşurată la Bă 
Opera Naţională Română din Timişoara. 


3 octombrie 

- A primit pe domnii: Gheorghe-Marius 
Stoian - primarul comunei Birda, Sorinel | 
Marcu - viceprimarul comunei, respec- . 
tiv Moise Daniel - secretarul primăriei, |. 
dimpreună cu preotul paroh Zoran Milo- | 
vanov, de la parohia Berecuţa, din proto- 
popiatul Deta; Liă 

- A primit pe domnul Tiberiu-lonel | 
Jivan, primarul comunei Bucovăţ, dim- | 
preună cu domnul învățător Jiva Milă, 
respectiv preotul paroh Aurelian Milă, 
de la parohia Recaș, din protopopiatul 
Timişoara II; 

- A primit pe preotul Călin Ciobanu, 
slujitor la parohia Sânnicolau Mare, din 
cadrul protopopiatului Sânnicolau Mare; 

- A primit pe protosinghelul Matei 
Buliga, stareţul mănăstirii "Sf. Cuv. Paras- 
chieva”, din localitatea Dobrești; 


4 octombrie 

- A primit pe preotul paroh Petru 
Temelie, de la parohia Murani, din proto- 
popiatul Timișoara II; 

- A primit pe stavrofora Filoteia Nistor, - d: ) 
stareţa mănăstirii cu hramul “"Acoperământul Maicii Domnului” de la Luncanii de Sus, din protopopiatul Făget; 

- A primit pe părintele Mircea Szilagyi, protopopul Oficiului protopopesc Timişoara II; 

- A vizitat parohia Cărpiniş, din protopopiatul Timișoara |. 


“ ps Y i ice 


7 octombrie 
- A participat la Sfânta Liturghie la catedrala mitropolitană din Timişoara. 


8 octombrie 

- A primit pe domnul colonel dr. Dan lonescu, comandantul Brigăzii 18, Cercetare, Supraveghere "Decebal” — 
Timișoara, dimpreună cu preotul garnizoanei Radu Bogdan; 

- A primit pe preotul conf. univ. dr. Nicolae Morar, de la Facultatea de Teologie Ortodoxă din Timișoara; 

- A primit pe doamna profesor Ghizela Fuioagă, de la Colegiul Naţional "C. D. Loga”, din Timişoara; 
- A primit pe preotul paroh Teodor Cocan, de la parohia Sânandrei Colonie, din protopopiatul Timișoara |. 


10 octombrie 

- A primit pe preotul paroh Lucian Spath, de la parohia Pișchia, din protopopiatul Timișoara II; 

- A primit pe preotul paroh Achim Babos, de la parohia Dumbrăviţa, din protopopiatul Timișoara II, dimpreună 
cu părintele protopop Mircea Szilagyi; 

- A primit pe domnul locotenent-colonel Costel Codreanu, de la ISU Banat. 


11 octombrie 

- A prezidat examenul de capacitate preoțească, sesiunea de toamnă, desfășurat în Sala festivă a Centrului 
Eparhial; 

- A primit pe preotul loan Bude, protopopul Oficiului protopopesc Timișoara |; 

- A primit pe preotul Bujor Păcurar, protopopul Oficiului protopopesc Făget; 

- A primit pe preotul pensionar Sabin Bololoi, din Timișoara; 

- A primit pe domnul prof. univ. dr. Marius Craina, directorul Spitalului judeţean Timiș; 

- A primit pe domnul chestor (r) loan Băla, director investiţii “lulius Mall”, din Timișoara. 


12 octombrie 
- A primit pe preotul paroh loan-Liviu Bugariu, de la parohia Ictar-Budinţ, din protopopiatul Lugoj. 


14 octombrie 
- A slujit Sfânta Liturghie la mănăstirea cu hramul "Sf. Cuv. Parascheva”, de la Dobrești, împreună cu Preasfinţitul 
Părinte Lucian Mic, episcopul Caransebeșului. 


15 octombrie 

- A primit pe preotul paroh Vasile Ulici, de la parohia Remetea Luncă, din protopopiatul Făget, dimpreună cu 
domnul loan Mateșescu, epitropul bisericii, respectiv loan Stoiedin, consilier eparhial; 

- A primit pe preotul paroh Gheorghe Bâra, de la parohia Igriș, din protopopiatul Sânnicolau Mare, dimpreună 
cu părintele protopop Marius Podereu, respectiv domnul lon Radu, epitropul bisericii și consilierii parohiali: Pascu 
Covaci și Florin Muntean; 

- A primit pe preotul paroh Eugen Ciutac, de la parohia Coştei, din protopopiatul Lugoj, dimpreună cu epitro- 
pul bisericii, domnul Semenic Neidoni și consilierii parohiali: Timuţ Neidoni, Marinică Podean, Sorin Stanimirescu, 
respectiv Petrică Tomoni; 

- A primit pe stavrofora Casiana Șimon, stareța mănăstirii Timişeni-Șag; 

- A primit pe părintele Adrian Covan, lector univ. dr. la Facultatea de Teologie Ortodoxă din Timișoara. 


16 octombrie 

- A primit pe domnul Petru Carebea, primarul localității Coştei; 

- A primit pe domnul academician lon Păun Otiman, din Timișoara; 

- A primit pe preotul paroh lonuţ Dănuţ Mania, de la parohia Liebling, din protopopiatul Deta; 

- A primit pe domnul Cristian Crișan-Petruse, contabilul protopopiatului Timişoara II, dimpreună cu părintele 
protopop Mircea Szilagyi; 

- A primit pe preotul Daniel Alic, de la parohia Timișoara Fabric - Sfântul Ilie, din protopopiatul Timișoara II; 

- A primit pe preotul Vasile Cuc, de la parohia Timișoara Tipografilor, din protopopiatul Timișoara II; 

- A primit pe doamna Florica Chiriţa, președintele Camerei de Comerţ și Industrie — Timiș. 


18 octombrie 
- A conferenţiat la Bucureşti, la manifestarea religioasă intitulată "Unitatea naţională în identitatea creştină”, 
în cadrul celei de a 13-a ediţii organizate de Grupul Ecumenic de Rugăciune, din cadrul Parlamentului României. 


19 octombrie 
- A primit pe preotul paroh Dan Cosmin, de la parohia “Sf. Dr. Cosma și Damian” - Timișoara, din cadrul proto- 
popiatului Timișoara |l; 

- A primit pe preotul paroh Adrian Crașovan, de la parohia Dumbrăviţa II Banat, din cadrul protopopiatului 
Timişoara II; 

- A primit pe preotul paroh Caius Andrașoni, de la parohia Ghiroda Veche, din protopopiatul Timișoara II; 

- A primit pe domnul prof. univ. dr. Virgil Musta, de la Universitatea de Medicină și Farmacie "Victor Babeș”, din 
Timişoara; 

- A primit pe preotul Nicolae Izbașa, din Chicago, Statele Unite ale Americii; 

- A primit pe părintele loan Cojan, starețul mănăstirii "Sf. loan Botezătorul”, din județul Alba. 


23 octombrie 

- A primit pe preotul paroh Adrian Crașovan, de la parohia Dumbrăviţa Banat II, din protopopiatul Timișoara ||, 
dimpreună cu domnul Darius Ghera-Rotaru, cântăreţ bisericesc; 

- A primit pe preotul paroh Vasile Sauca, de la parohia Gelu, din protopopiatul Sânnicolau Mare; 

- A primit pe domnii Cornel și Dan Murg, din Oradea, jud. Bihor; 

- A primit pe filosoful și scriitorul Mihai Șora, din București. 


24 octombrie 

- A felicitat pe Preasfinţitul Părinte Paisie Lugojanul, Episcop-vicar al Arhiepiscopiei Timișoarei, cu prilejul ani- 
versării zilei de naştere, în prezenţa colaboratorilor de la Centrul Eparhial, al preoţilor catedralei mitropolitane și 
a celor de faţă la eveniment. 


25 octombrie 
- A participat la ședința Sfântului Sinod al Bisericii noastre, la Palatul Patriarhiei din Bucureşti. 


26 octombrie 

- A slujit Sfânta Liturghie la catedrala patriarhală, cu prilejul cinstirii Sfântului Cuvios Dimitrie Izvorâtorul de Mir; 

- A participat la şedinţa solemnă a Sfântului Sinod, desfășurată în sala Teoctist Patriarhul, de la reşedinţa patri- 
arhală; 


27 octombrie 

- A slujit Sfânta Liturghie la catedrala patriarhală, cu prilejul cinstirii Sfântului Cuvios Dimitrie cel Nou Basara- 
bov, ocrotitorul Bucureştilor, împreună cu Preafericitul Părinte Patriarh Daniel și ceilalți membri ai Sfântului Sinod. 

- A oficiat slujba privegherii la catedrala patriarhală din București, cu prilejul prăznuirii Sfântului lerarh Iachint, 
mitropolitul Ţării Românești. 


28 octombrie 
- A slujit Sfânta Liturghie la catedrala patriarhală, cu prilejul cinstirii Sfântului lerarh lachint, mitropolitul Ţării 
Românești, împreună cu alți ierarhi membri ai Sfântului Sinod. 


29 octombrie 

- A primit pe doamna profesor Daniela Buzatu, Inspector școlar pentru disciplina Religie, la Inspectoratul Școlar 
Judeţean Timiş; 

- A primit pe preotul paroh Marcel Vlaicu, de la parohia Timişoara 700, din protopopiatul Timișoara |; 

- A primit pe preotul Claudiu Muntean, profesor la disciplina Religie, la Colegiul Naţional Bănățean, din Timișoara; 

- A primit pe preotul paroh Nicolae Dale, de la parohia Beregsău Mic, din protopopiatul Timișoara |; 

- A primit pe preotul paroh Ovidiu Groza, de la parohia Uliuc, din protopopiatul Timișoara II, dimpreună cu 
domnii Urdă Silviu și Preda loan, consilieri parohiali. 


30 octombrie 

- A primit pe domnul lonel Lupu, primarul localităţii Mașloc, dimpreună cu preotul paroh Radu Meșter, respectiv 
epitropul bisericii domnul Teodor Terbancea; 

- A primit pe preotul paroh Tiberiu Brestovician, de la parohia Paniova, din protopopiatul Lugoj. 


A consemnat pr. MARIUS SFERCOCI 


48 Învierea 


